Uprkos zabrani, Bećković u Budvi putem video-linka - Sputnjik Srbija\n11:12 05.11.2018 Preuzmite kraći link\nNakon zabrane ulaska u Crnu Goru, srpski akademik Matija Bećković obratiće se putem video-linka na centralnoj proslavi „Pokoljenja djela sude“.\nProslavu povodom 100 godina od oslobođenja i ujedinjenja Boke u sredu u Budvi organizuje „Srpski narod Boke“.\nTrebalo je da Bećković i Emir Kusturica budu glavni gosti na proslavi, potvrđeno je „Vijestima“, ali pesnik ne može da dođe zbog zabrane ulaska u Crnu Goru, a poznati režiser je otkazao dolazak zbog obaveza u inostranstvu, prenosi B92.\nPrema nezvaničnim saznanjima „Vijesti“, u Mediteranskom sportskom centru govoriće nekadašnji lider zajedničkog DPS Momir Bulatović, a među gostima će biti i mitropolit crnogorsko-primorski Amfilohije.\nMilačić Bećkoviću: Što pre dođite u Crnu Goru!\n„Bećković će biti sa nama i u sredu veče u Budvi, tako da mu niko ne može zabraniti da se obrati srpskom narodu“, rečeno je „Vijestima“ iz organizacionog odbora.\nNo, kako ističu organizatori, na najveći skup srpskog naroda na primorju u protekloj deceniji najavljen je dolazak više hiljada ljudi iz Crne Gore, Srbije, Kosova i Republike Srpske.\nU programu će učestvovati i poznati srpski glumac Vuk Kostić, dok će izvorne pesme sa Kosova otpevati Danica Crnogorčević. Predviđen je nastup i nekoliko horova. Ostaje da se vidi da li će se okupljenima obratiti i budući gradonačelnik Budve, lider budvanskog DF Marko Bato Carević, što su organizatori prvobitno planirali.\nObeležavanje veka od oslobođenja Boke i Budve koje je izvela srpska vojska sa više od 2.000 meštana, podiglo je veliku prašinu u javnosti. Postavljeno je više od 20 bilborda, veliki plakat od 26 metara na Mediteranskom sportskom centru, a oblepljeni su i autobusi u Budvi.\nIako su iz Vlade Crne Gore pozvali da se bilbordi uklone i poručili da se time podstiču nacionalne podele i ističu istorijske neistine, organizatori su ostali pri stavu da i pored zabrane ulaska u Crnu Goru Bećkoviću i još trojici istoričara, od kojih je Aleksandar Raković trebalo da govori na skupu u Grblju 11. novembra, održe četiri manifestacije — u Kotoru, Herceg Novom, Budvi i Grblju.\nNajavljeno je da će proslava početi 6. novembra svečanom akademijom u dvorani Park u Herceg Novom. Kako je „Vijestima“ saopšteno, 7. novembra u tom gradu, u manastiru Savina, biće služen parastos bokeljskim dobrovoljcima poginulim u vojskama Srbije i Crne Gore.\nCentralna proslava jubileja „Pokoljenja djela sude“ biće održana 7. novembra u Budvi, a 9. novembra u Kotoru u 19 časova u Centru za kulturu biće organizovana svečana akademija.\nProgram se završava 11. novembra u Grblju, gde će u manastiru Podlastva biti služeni liturgija i parastos poginulima u Balkanskim ratovima 1912—1913. i Velikom ratu 1914—1918. i postavljena izložba fotografija „Tamo daleko“, na kojoj je trebalo da govori Raković.\nMatija Bećković, region


Sarkozy: Nova rezolucija UN-a protiv Irana je opravdana - Klix.ba\nSvijet Sarkozy: Nova rezolucija UN-a protiv Irana je opravdana\nNova rezolucija Vijeća sigurnosti Ujedinjenih naroda, kojom bi se pojačale sankcije protiv Irana, ostaje opravdana, ocijenio je u četvrtak francuski predsjednik Nicolas Sarkozy, nakon objavljivanja izvještaja američke obavještajne službe koja dovodi u pitanje prijetnju iranskog nuklearnog programa.\nAmerički predsjednik George W. Bush pozvao je Sarkozyja u srijedu navečer da mu izloži ovaj izvještaj i "nove elemente" koje on sadrži, posebno o aktivnostima vojnog karaktera kojima je Iran pristupao, napisao je on u svom saopćenju.\nSarkozy je rekao da "ako se ovo potvrdi, međunarodna zabrinutost od 2002. o krajnjim ciljevima nuklearnih aktivnosti u Iranu bi bila još pojačana", navodi se u tekstu.\nPrema šefu države, "zahtjevi međunarodne zajednice su, dakle, na svom mjestu, opravdani, Iran mora u cijelosti sarađivati s Međunarodnom agencijom za atomsku energiju i prekinuti aktivnosti na obogaćivanju urana, kako to traži Vijeće sigurnosti Ujedinjenih naroda kroz tri uzastopne rezolucije već godinu i po".\n"Odbijanje Irana da to ispoštuje opravdava novu rezoluciju Vijeća sigurnosti s jačim sankcijama", smatra Sarkozy.\nFrancuska je pooštrila svoj stav prema Iranu nakon izbora Sarkozyja u maju za predsjednika i približila se SAD.\nprije 13h 54m 53\nOtvorio restoran 716\nprije 6h 17m 124\nprije 14h 48m 130\nprije 9h 20m 68


Saobraćajna nesreća u Sarajevu: Motorom udario pješaka – Haber.ba\nSaobraćajna nesreća u Sarajevu: Motorom udario pješaka\nU saobraćajnoj nesreći koja se dogodila u poslijepodnevnim satima u Sarajevu, povrijeđena je jedna osoba.\nSaobraćajna nesreća - Faktor.ba\nU sarajevskoj policiji nam je potvrđeno da je do nesreće došlo oko 17:20 sati u ulici Maršala Tita, preko puta tržnog centra BBI, kada je motociklista udario pješakinju, piše “Faktor“.\nNa mjesto nesreće stigla je ekipa Hitne pomoći, koja je povrijeđenu pješakinju prevezla na Kliniku urgentene medicine Univerzitetskog kliničkog centra Sarajevo, gdje će joj biti ukazana liječnička pomoć.\nNa uviđaj su izašli sarajevski policajci.\nTeme:pješak, saobraćajna nesreća, Sarajevo


Philips paročistač FC7008/01 cena, cene Srbija, prodaja Beograd Novi Sad Niš\nPhilips paročistač FC7008/01 cene\n- Ručni apatar za parno čišćenje Snaga : 1200W 2 jastučića od mikro vlakana Bez korišćenja detredženta uklanja tvrdokonre mrlje I ulje sa glatkih površina, jastučići se mogu prati... specifikacija\nRučni apatar za parno čišćenje Snaga : 1200W 2 jastučića od mikro vlakana Bez korišćenja detredženta uklanja tvrdokonre mrlje I ulje sa glatkih površina, jastučići se mogu prati\nEPonuda nije internet prodavnica već Vam omogućava da brzo i lako nađete Philips paročistač FC7008/01 po najjeftinijoj ceni. Naš cilj je da kupci budu što bolje informisani o ponudi Philips paročistač FC7008/01 na tržištu Srbije. Vrlo lako nalazite željeni proizvod za kategoriju Razni kućni aparati cene, ne morate da lutate od sajta do sajta za Philips Razni kućni aparati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips paročistač FC7008/01 sa PRODAVCEM. EPonuda ne može da garantuje potpunu tačnost specifikacije i slika za Philips paročistač FC7008/01. Pre kupovine, podatke za Philips paročistač FC7008/01 proverite na sajtu PROIZVOĐAČA.


VELIKO GRADIŠTE: Osnivanje međunarodnog medija centra za turističku saradnju (FOTO/VIDEO)\n12:14 - 28/06/2022\nNaslovna/VESTI/VELIKO GRADIŠTE: Osnivanje međunarodnog medija centra za turističku saradnju (FOTO/VIDEO)\nU petak, 02. decembra, u Velikom Gradištu, održanom završnom konferencijom, uspešno je okončan projekat „Edukacija zaposlenih u turističkoj privredi i formiranje međunarodnog medija centra za turističku saradnju“ koji je sprovelo „Ekološko društvo Pinkum VG“ Veliko Gradište, uz podršku Ministarstva trgovine, turizma i telekomunikacija Republike Srbije i opštine Veliko Gradište.\nNakon više od pola godine rada na implementaciji projekta, u prisustvu predstavnika lokalnih institucija iz javnog i privatnog sektora, novinara RTS-a i lokalne sredine, organizatori su prezentovali značaj udruživanja uz kreiranje zajedničkog turističkog proizvoda i Medija centra.\nNa konferenciji su predstavljeni rezultati projekta koji je za cilj imao edukaciju zaposlenih u različitim sferama turističke ponude, bolje, efikasnije i celishodnije oglašavanje i promociju turističkih vrednosti ovog i drugih prostora u Republici Srbiji i Regionu što bi dovelo do bolje i brže obaveštenosti potencijalnih turista i njihove masovnije posećenosti ove i drugih destinacija kao i iniciranja formiranja Medija centra za turističku saradnju i promociju turističke ponude na Dunavu.\n“Ideja i koncept projekta je da se sve dešava u Velikom Gradištu jer je opšta procena da je ono strateški zanimljivo i turistički atraktivno. Opština je iskazala poverenje, podržala projekat i otvorila prostor za dalje delovanje.“, najavila je na početku konferencije Svetlana Zrilić, saradnik na projektu i autor i urednik popularnog turističkog serijala „Knjiga utisaka“, koja je sa Draganom Stojanovićem, dugogodišnjim novinarom javnog servisa prezentovala učinak ovog projekta.\nOve reči potvrdio je i predsednik opštine Veliko Gradište, Dragan Milić, rekavši da je Gradište privilegovano položajem na Dunavu, Peku i Srebrnom jezeru te da ima sve preduslove za razvoj turizma što je i opredelilo strateški pravac kojim će opština ići. Zahvalivši na pomoći Ministarstvu trgovine, turizma i telekomunikacija, ministru Ljajiću i premijeru Vučiću koji su dolaskom u Gradište uočili potencijal za dalji razvoj, on je naveo da je Srebrno jezero postalo turistička fabrika gde živi i radi preko 400 ljudi, od ugostitelja do poljoprivrednih proizvođača, a godišnje ga poseti 600-700 hiljada gostiju sa preko 120 hiljada ostvarenih noćenja. “\n“Poslednjih godina ovde su nikli novi objekti koji su preporodili razvoj turizma, a do 1. maja biće izgrađene trim-staza i sportska hala.“, najavio je predsednik opštine. “Svesni smo da sami možemo malo da uradimo u turizmu, ali sa susednim opštinama možemo mnogo. Jezero je baza odakle se mogu obići Viminacijum, Ljubičevo, Ramska i Golubačka tvrđava, Lepenski vir… Izuzetna saradnja je ostvarena sa Evropskom unijom, odnosno rumunskim partnerima iz pet opština, sa kojima Gradište ima veoma uspešnu saradnju kao i veliki broj realizovanih međunarodnih projekata preko kojih je do sada uloženo oko 10 miliona evra. Trenutno se radi na obnovi brodske veze između Nove Moldave i Velikog Gradišta koja je od velikog značaja za turizam i privredu.“, dodao je Milić.\n“Uporedo sa realizacijom ovog projekta javila se ideja da se, sa opštinama iz regiona, osnuje zajednička turistička organizacija koja bi zastupala interese svih partnera i obezbedila zajednički nastup na turističkom tržištu.“, glasila je poruka predsednika opštine sa ovog skupa.\nIzrazivši zadovoljstvo projektom, na prezentaciji o Dunavu, evropskom zakonodavstvu u oblasti turizma i pristupnost fondovima, šef Odseka za turizam Ministarstva trgovine, turizma i telekomunikacija, Jasna Simović, istakla je da okruženje ima dobar potencijal za prekograničnu saradnju i brendiranje Dunava kao proizvoda. Ona je iznela najnovije informacije iz oblasti turizma, osvrnuvši se na Nacionalnu strategiju za period 2016-2025. te važnost izrade strategijskih master planova i programa razvoja u cilju stvaranja povoljne investicione klime.\n“Potrebno je prevazići različite interese i prepreke, omogućiti podršku malim i srednjim preduzećima, uključiti lokalnu populaciju, edukovati turističke radnike…“, naglasila je Jasna Simović, dodavši da je Rumunija značajno emitivno tržište za Srbiju, a turizam prioritetan sektor ekonomija obeju država sa Dunavom kao zajedničkim potencijalom.\nIspred Županije Karaš-Severin, učesnicima konferencije se obratio direktor Lučke kapetanije u Požeženu, Mihai Almajan, osvrnuvši se na brodsku vezu između susednih opština čije se otvaranje uskoro očekuje. “Evidentno je da ima interesovanja za otvaranje linije i turizam, kao i u Golupcu gde je projekat u toku“, naveo je on podsetivši na blizinu i značaj najstarijeg srpskog manastira Bazjaš.\nOdličnu saradnju i predavače pohvalila je i direktorka Turističke organizacije Veliko Gradište, Dajana Stojanović, sa konstatacijom da sve turističke organizacije imaju slične probleme i da je ovo prilika da ih rešavaju. “Zajedničkim nastupom, kao Istočna Srbija, na sajmu u Kragujevcu osvojili smo prvo mesto za najbolju prezentaciju“, dodala je direktorka, potvrdivši značaj povezivanja i zajedničke ponude.\nPredsednica nosioca projekta Ekološkog društva “Pinkum VG“, Ljubimka Blažević, predstavila je Protokol o namerama kojim se određuju se zajedničke aktivnosti koje imaju za cilj osnivanje međunarodnog medija centra za turističku saradnju i promociju na Dunavu, a kojim su u inicijativnoj fazi uključene opštine Veliko Gradište, Golubac, Majdanpek, Kladovo i Negotin, čijim turističkim predstavicima je ovom prilikom uručen primerak. Kao proizvod ove radionice nastao je Almanah koji će biti uručen učesnicima i Turističkoj organizaciji opštine Veliko Gradište za predstojeći sajam turizma u Beogradu.\nDrugog dana konferencije, za učesnike organizovana je kratka turistička tura. Tom prilikom obišli su selo Kusiće i ribnjak Miodraga Stanojevića Firge zatim Golubačku tvrđavu i obližnji manastir Tumane.\nU ribnjaku su gosti probali domaću rakiju i razgovarali sa domaćinom o uvezivanju privrede i turizma na primeru malih firmi, dok je na Golubačkoj tvrđavi, u vizitorskom centru, upriličena prezentacija celog kompleksa i upoznavanje sa dosadašnjim aktivnostima na renoviranju tvrđave i arheološkim radovima. Posetioci su obišli i novootkriveno tursko kupatilo kao i zidove palate iz rimskog perioda, a potom i samu tvrđavu.\nTura je završena u manastiru Tumane gde su monasi gostima predstavili manastir, njegovu dugu istoriju kao i veliko zalaganje da svetinju obnove i nadograde ponudu koja može postati i deo zajedničke turističke ponude. Obilazak je okončan prikladnim manastirskim ručkom u gostoprimnici renovirane vodenice pored manastira.\nNESREĆA NA DUNAVU: Opet potonuo brod sa posadom\nBOGOHULNIK: Srpski državljanin uhapšen u Italiji zbog krađe dobrotvornog priloga u crkvi!


Od toga, 281 doza se odnosi na vakcinaciju prvom, 559 drugom, te 429 vakcinaciju trećom dozom.\nOd februara ove godine, kada je počeo proces imunizacije, u Republici Srpskoj je zdravstvenim ustanovama isporučena 680.221 vakcina protiv korona virusa. Od toga, 358.241 je za prvu dozu, 301.820 za drugu dozu i 20.160 doza koje se daju kao treća doza vakcinacije, piše Srpskainfo.\nPrema podacima Instituta za javno zdravstvo RS, tokom ponedeljka, 29. novembra, vakcinacija je obavljena u 45 zdravstvenih ustanova na području 56 lokalnih zajednica u Srpskoj.\nPrema broju izdatih vakcina, najviše je isporučeno u Banjaluku (305), Doboj (122) i Bijeljinu (107).\nPrema strukturi izdatih vakcina, isporučene su 474 doze „Sinofarma“, 386 doza „Sputnjika V“, 329 doza „Fajzera“, 62 doze „Astra zeneke“, 13 doza „Moderne“, te pet doza „Sinovaka“.\nPo polnoj strukturi, tokom ponedeljka, 29. novembra, vakcinisano je 636 žena, te 633 muškarca.


Nastavlja se uređenje industrijske zone 20.11.2018\nValjevsko preduzeće "Animo", koje se bavi proizvodnjom nameštaja, gradi proizvodnu halu površine 2.500 kvadrata u Industrijskoj zoni Stefil u kojoj trenutno posluje 11 preduzeća sa oko 350...\nObjavljen i drugi javni poziv za prodaju 20.11.2018\nNa ponovljenom tenderu za prodaju Valjevske pivare, koji je objavilo Ministarstvo privrede, prepolovljena je prvobitna cena valjevskog najstarijeg i uspešnog kolektiva. Početna cena ukupnog... · 3 komentara\nDobra zarada se krije i u malim teglama 30.10.2018\nU Koceljevi se povrće u plastenicima proizvodi na više od 500 hektara i na još stotinu hektara na otvorenom. Da sajmovi, kao i razne privredne i turističke manifestacije, mogu biti lak put do...\nPosao kao zadovoljstvo 28.10.2018\nZa proteklih osam godina, na porodičnom imanju u selu Svileuva, Verica Lazić je sa suprugom podigla osam plastenika pod zelenom salatom na ukupnoj površini od oko 1.500 m². Iako im ovo nije osnovno...\nNajukusniji pikantni namaz koji svi obožavaju 24.10.2018\nDžem od ljutih papričica je sigurno nešto sasvim novo i drugačije, delikates, koi mnogi žele da probaju, a nastao je sasvim slučajno. Branka Nedeljković htela je da napravi poseban proizvod koji bi... · 1 komentar\nU čast predaka - Vojvoda 17.10.2018\nKada je porodica Momirović započela proizvodnju, imali su jedan kazan od 120 litara koji se i danas, kao eksponat, čuva u ovom domaćinstvu. "Danas imamo 10 hektara pod voćem, gde je pretežno...\nPrerađivačka mala privreda u poljoprivredi 9.10.2018\nPorodice Robajčević ima devet hektara zemlje u selu Svileuva, opština Koceljeva, na kojoj uzgaja kajsiju, šljivu, papriku, paradajz. Blagi i ljuti ajvar, džem od šljiva sa čokoladom i rumom, slatko...


Ne zna se gdje je oko 200.000 eura profita Šahovskog saveza - Vijesti.me\nNe zna se gdje je oko 200.000 eura profita Šahovskog saveza\nU dokumentima se ne poklapaju datumi, postoji sumnja da je značajan dio dokumenata naknadno sačinjen, navodi se u obraćanju ŠSCG Etičkoj komisiji FIDE Edit\nMilorad Milošević, Biljana Matijašević 15. avgust 2018, 19:35 ažurirano 17. maj 2019, 14:11\nDok Interpol, zahvaljujući slovenačkom tužilaštvu, istražuje sumnjive transakcije Šahovskog saveza Crne Gore (ŠSCG) posredstvom ofšor kompanije, u Crnoj Gori već dvije godine tapka u mjestu istraga spornih transakcija i nestanak najmanje oko 200 hiljada eura profita preostalog nakon dva prvenstva održana u Budvi 2013. godine.\nRadi se o Prvenstvu Evrope za mlade u šahu i Prvenstvu Evrope (PE) za mlade u ubrzanom i brzopoteznom šahu, koja su održana u Budvi od 24. septembra do 9. oktobra 2013. godine. Na ovim takmičenjima je učestvovalo više od hiljadu šahista, a samo mali dio profita je pripao Šahovskom savezu. U vrijeme održavanja ova dva takmičenja predsjednik ŠSCG je bio Vladimir Šakotić, koji je u tom periodu bio i izvršni direktor Evropske šahovske unije (ECU).\nIz ECU je nedavno saopšteno da je ofšor firma European Chess Union LLC iz Delavera, falsifikovanjem bankarskih dokumenata, faktura, pisama i ugovora, izvlačila novac iz šahovskih saveza Crne Gore i Bugarske i protiv nje je pokrenuta istraga u Sloveniji. Zvanično je potvrđeno da su, na taj način, zloupotrijebili više od milion eura, a prema nezvaničnim informacijama taj iznos dostiže i tri miliona eura.\nŠakotić je tvrdio da je organizator prvenstava u Budvi NVU Potez iz Nikšića (osnivači Blagota Mitrić, Miodrag Prijović, Vitomir Lekić, Dragutin Vuković, Mladen Đukanović), ali je naknadno otkriveno da ga je organizovao NVO Centar za razvoj šaha iz Beograda, čiji je izvršni direktor bila Šakotićeva supruga Jasna Šakotić.\nJasna Šakotić(Foto: Serbiachess)\nTabela procijenjenih prihoda i rashoda koju je ŠSCG 1. avgusta 2016. priložio Etičkoj komisiji Svjetske šahovske federacije (FIDE) u vezi organizacije dva takmičenja pokazuju da su ukupni prihodi iznosili najmanje 454.145 eura, a rashodi 253.136 eura. Za ovu procjenu ističu iz Saveza da je „objektivno vrlo skromna i u njoj nijesu navedeni brojni dodatni prihodi koje je organizator bez sumnje ostvario, a troškovi organizacije su maksimalno uvećani“, tako da je, kako tvrde, „očigledno da je profit morao biti znatno veći od onog koji je naveden u procjeni, a koji je već sam po sebi ogroman“.\n„Načinom na koji je PE organizovano Šahovskom savezu je nanesena velika materijalna i moralna šteta. Tom prilikom su prekršeni statuti i pravilnici ŠSCG i ECU, kao i više zakona države Crne Gore. Odgovornost za to snose Šakotić i pojedinci iz ŠSCG i ECU koji su mu pomagali“, ističe se između ostalog u odgovoru ŠSCG Etičkoj komisije FIDE koji je poslat 1. avgusta 2016. U vrijeme slanja ovog dopisa predsjednik ŠSCG bio je sadašnji predsjednik Radojica Grba, dok je podnesak Komisiji FIDE potpisao sekretar ŠSCG Boro Miljanić.\nŠSCG je saglasnost za kandidaturu za organizaciju Prvenstva Evrope dobio od Crnogorskog olimpijskog komiteta i Opštine Budva 2011. godine\n„Nejasno je kako je saglasnost Opštine Budva, na kojoj je datum 29.06.2011. mogla biti priložena uz kandidaturu koju je Savez poslao ECU 28.06.2011, dakle dan ranije. Ovo je samo prvi u nizu datuma u dokumentima koji se ne uklapaju, što navodi na sumnju da je značajan dio dokumenata naknadno sačinjen i antidatiran. Takođe, u obje saglasnosti se kao jedini organizator Prvenstva Evrope za mlade 2013. pominje ŠSCG, pa je jasno da su državni organi Crne Gore namjerno obmanjivani po pitanju identiteta organizatora“, dodaje se u obraćanju Komisiji FIDE.\nKao dodatan dokaz za tu tvrdnju priložen je dopis koji je Šakotić kao predsjednik ŠSCG 27. maja 2013. uputio tadašnjem premijeru Milu Đukanoviću u kojem je predložio da premijer prihvati ulogu pokrovitelja prvenstva.\nVladimir Šakotić(Foto: YouTube)\n“I u ovom pismu se kao jedini organizator predstavlja ŠSCG, a NVU Potez se ne pominje. U arhivi Saveza ne postoji odgovor na taj dopis“, navodi se u obraćanju ŠSCG Etičkoj komisiji FIDE.\nRadni tim nekadašnje Uprave za sport, koji je formiran 2013. da ispita rad određenog broja sportskih organizacija, konstatovao je da ne postoji odluka Upravnog odbora Saveza da se organizacija prvenstva prenose na NVO Potez iz Nikšića.\n“Nema saglasnosti Vlade za održavanje prvenstva. Šahovski savez ne posjeduje izvještaj o broju učesnika predmetnog prvenstva, finansijski izvještaj sa prvenstva, ugovore sa sponzorima M:tel i Budvanska rivijera. Radnom timu je na uvid dostavljeno samo pismo podrške Savezu od NVO Potez da bude tehnički organizator prvenstva, ali ne i ugvoor iz kojeg bi se vidjela prava i obaveze saveza i NVO Potez”, navodi se u izvještaju Radnog tima od decembra 2013.\nOcjena Radnog tima je da je organizacija PE u Budvi bila netransparentna, da sa njenom organizacijom nije bila upoznata skupština Saveza i da u vezi sa organizovanjem prvenstva treba upoznati i druge nadležne državne organe da daju mišljenje. Tada je utvrđeno i da ŠSCG nema rješenje o registraciji, već koristi potvrdu iz 1996. godine, koja više nije validna. “Status Saveza iz 2006. godine nikad nije dostavljen nadležnom organu na uvid i ne postoje pravilnici koje Savez treba da donese u skladu sa Statutom. Radnom timu nijesu dostavljene odluke o formiranju Upravnog odbora, Nadzornog odbora, Arbitražne komisije, odluka Upravnog odbora o imenovanju generalnog sekretara”, navodi se u izvještaju.\nPolupansion za jedan dan 173,5 hiljada eura\n„Vijesti“ su došle do spornog predračuna HG Budvanska rivijera od 12. avgusta 2013, za koji se sumnja da je antidatiran, a na osnovu kojeg je uplaćeno tom preduzeću ukupno 173,5 hiljada eura. U ŠSCG su došli do saznanja da je iznos navodno uplaćen kroz šest uplata, između 15. avgusta i 18. septembra 2013. Čelnicima Saveza je bilo sporno i to što je u predračunu navedeno da je svrha ukupne uplate bila polupansionska usluga u Turističkom naselju Slovenska plaža za jednu osobu tokom samo jednog dana. Dodatne sumnje podgrijalo je saznanje za Šakotićev mejl od 17. decembra 2013. kojim on daje instrukcije bivšem sekretaru ŠSCG Dejanu Miloševiću i Zoranu Peruničiću, bivšem tehničkom saradniku, da je Budvanska rivijera uradila predračun i da preuzmu original.\nSud u Lozani smanjio Šakotiću suspenziju\nŠakotić je ranije medijima rekao da je cijela priča dio velikog međunarodnog obračuna dviju grupa u šahovskom svijetu, u kojem ne učestvuje još od 2014, ali je „kolateralna šteta“ kao bivši najbliži saradnik bivšeg predsjednika ECU Silvija Danailova. Zbog brojnih nepravilnosti u organizaciji prvenstva u Budvi 2013, ŠSCG je podnio tužbu Etičkoj komisiji FIDE protiv Šakotića, Danailova (koji je u vrijeme održavanja PE bio predsjednik ECU) i Save Stojisavljević (tada sekretar ECU). U septembru 2016. Etička komisija FIDE je suspendovala Šakotića na tri godine (maksimalna kazna), Danailova na 18 mjeseci, a Stojisavljević na 6 mjeseci. Šakotić se žalio Sudu za sportsku arbitražu u Lozani koji mu je u avgustu 2017. smanjio kaznu na 18 mjeseci.


Bežanija „Belih šlemova“ pokazala ko im je gazda - 23.07.2018, Sputnik Srbija\nBežanje saradnika nevladine organizacije „Beli šlemovi“ iz Sirije uz spoljnu pomoć pokazuje čije narudžbine su oni izvršavali i od čijeg novca su živeli, navodi... 23.07.2018, Sputnik Srbija\n© AP Photo / Syrian Civil Defense White HelmetsBeli šlemovi\nBežanje saradnika nevladine organizacije „Beli šlemovi“ iz Sirije uz spoljnu pomoć pokazuje čije narudžbine su oni izvršavali i od čijeg novca su živeli, navodi se u saopštenju Ministarstva inostranih poslova Rusije.\n27 Jun 2018, 21:51\n„Simbolično je da su ’Beli šlemovi‘ preferirali da uz pomoć stranaca pobegnu iz Sirije, čime su pokazali svoju suštinu i otkrili celom svetu svoje licemerje. U duhu poznate poslovice ’u laži su kratke noge‘ ove akcije su jasno pokazale čije narudžbine su oni izvodili i na čija finansijska sredstva su živeli“, navodi ruski spoljnopolitički resor.\nOni su dodali da su „Beli šlemovi“ bili umešani u najgore provokacije tokom sirijskog konflikta.\n„Oni su bili aktivni isključivo na teritorijama pod kontrolom islamskih ekstremista, pripremali očigledne falsifikate koje su koristili kao izgovor za optužbe protiv sirijskih vlasti“, navodi se u komentaru ruskog diplomatskog resora.\nTel Aviv je za vikend evakuisao pripadnike „Belih šlemova“ i njihovih porodica iz Sirije na zahtev Sjedinjenih Američkih Država, Kanade i nekih evropskih zemalja, dok vladine snage kreću prema teritorijama pod kontrolom terorista na jugu zemlje.


Na Palama zajednički karantin | Palelive.com\nPočetna Novosti Aktuelnosti Na Palama zajednički karantin\nOpštine Pale, Sokolac i Istočni Stari Grad odredile su da zajednički karantin za lica pozitivna na virus korona bude u objektu Studentskog doma na Palama, rekao je Srni komandant Štaba za vanredne situacije sokolačke opštine Milovan Bjelica.\nBjelica je naveo da su predstavnici šest opština grada Istočno Sarajevo dogovorili da formiraju zajednički karantin u Sportskoj dvorani „Slavija“ za potrebe opština Istočna Ilidža, Istočno Novo Sarajevo i Trnovo, a drugi u Studentskom domu na Palama za opštine Sokolac, Istočni Stari Grad i Pale.\nOn je rekao da će karantin biti uspostavljen u jednom od paviljona Studentskog doma, gdje postoje svi neophodni sadržaji, grijanje, kuhinja, za boravak 150 lica.\n„Budući da u ovim lokalnim zajednicama nema dovoljno medicinskog kadra dogovorili smo da dio medicinskog kadra sa Sokoca bude angažovan za praćenje oboljelih u karantinu na Palama“, naglasio je Bjelica.\nPrema njegovim riječima, u jednom bloku ovog objekta boraviće lica pozitivna na novi virus, a u drugom zdravstveni radnici.\nBjelica je istakao da je opština Sokolac poručila nabavku 50 kompleta zaštitne opreme, odijela, vizira, rukavica, maski i dezinfekcionog materijala za potrebe medicinskog tima sa Sokoca.\nOn je izrazio zadovoljstvo zbog odziva penzionisanih doktora medicine i medicinskih radnika sa područja ove opštine, koji će činiti medicinski tim, i dodao da će ukoliko bude potrebe Štab za vanredne situacije opštine Sokolac pozvati i studente završnih godina medicine.\nPrethodni članakJavni poziv za mlade lokalne lidere\nNaredni članakKošarac u posjeti univerzitetskoj bolnici


UNDP podstiče povećanje održivosti malih preduzeća | Poljosfera\nPrijave za učešće u programu UNDP do 31. januara 2019.\nProgram Ujedinjenih nacija za razvoj (UNDP) u Srbiji pokreće novi program „Zajedno za održivi biznis“ koji je namenjen, mikro, malim i srednjim preduzećima koja žele da unaprede svoje poslovanje i učine ga društveno odgovornijim, ali i konkurentnijim.\nU fokusu su preduzeća koja posluju najmanje dve godine u oblastima prehrambene industrije, poljoprivrede, energetike, drvne industrije, turizma, obrazovanja i slično i koja žele da učine korak ka cirkularnoj ekonomiji.\nProgram su danas 22. januara, u novosadskom EU info kutku predstavile predstavnice UNDP Srbije Katarina Vukšić i Ivana Stančić koje su istakle da je Srbija jedna od nkoliko zemalja koje su izabrane da učestvuju u ovom pilot projektu.\nCilj je, kako su napomenule da se privatni sektor osnaži i uključi u održivi razvoj.\nPreduzeća će uključivanjem u ovoj program osim unapređenja svog poslovanja u smislu povećanja društvene odgovornosti, imati priliku da steknu neke od standarda koje traži sve više kompanija i tako im možda postanu dobavljači.\nTakođe se sve više grantova iz različitih fondova odobrava upravo za firme koje poštuju principe održivosti i podstiču dobar ekološki uticaj u svom poslovanju, što će im omogućiti da lakše dođu do potrebnog novca.\nKompanije koje žele da učestvuju u ovom programu i već imaju ideju na koji način žele da povećaju održivost svog poslovanja mogu da se prijave za učešće u programu do 31. januara.\nU planu je da u predselekciju uđe 15 kompanija, dok će njih 10 biti odabrano za učešće u programu.\nIzabranim kompanijama biće pružena espertska podrška i sva neophodna pomoć za realizaciju ideje. U planu je da program traje do polovine juna.\nSve informacije o konkursu mogu sa dobiti putem email adrese odrzivi.biznis@undp.org\nTags: Novi SadodrživostprogramUNDP


Mira Adanja-Polak | Slobodan Milošević\nGde je istina – Dragiša Blanuša – 11. april 2021.\n„Mira Adanja Polak – ekskluzivno“, nedelja, RTS 2, 17:15 Dragiša Blanuša, upravnik zatvora u kome je boravio Slobodan Milošević, u prvoj ispovesti 2017. godine nije rekao sve… Zato sam se ovih dana, posle emitovanja serije „Porodica“, vratila da čujem i ostatak svedočenja. Mnogi svedoci događanja pred izručenje Slobodana Miloševića Hagu…\n„Mira Adanja Polak – ekskluzivno“, nedelja, RTS 2, 16:30 Svaki put kada bih dolazila u London, a bilo je to češće devedesetih godina kada sam radila različite reportaže i intervjue, sačuvala sam usputni iskaz analitičara. Tada sam i srela Džonatana Ajla, direktora Britanskog instituta za međunarodnu saradnju i bezbednost. Pored…\n„Mira Adanja Polak – ekskluzivno“, nedelja, RTS 2, 17:15 Uoči emitovanja serije „Porodica“, koja govori o tri dana pred hapšenje Slobodana Miloševića i o njegovom odvođenju u zatvor, videćete intervju sa Dragišom Blanušom. On je bio upravnik zatvora u vreme kada je Slobodan Milošević, nekadašnji predsednik SRJ, doveden i smešten u ćeliju…\n„Mira Adanja Polak – ekskluzivno“, nedelja, RTS 2, 20.00 Dragiša Blanuša bio je upravnik zatvora kada je nekadašnji predsednik SRJ Slobodan Milošević doveden i smešten u ćeliju 1121 Centralnog zatvora u Beogradu. Ta tri meseca proveo je na ovoj dužnosti, koja mu je poverena po izričitom nalogu onih koji su tražili osobu koja će…


LG mikro linija CJ87 mini linija cena, cene Srbija, prodaja Beograd Novi Sad Niš\nLG mikro linija CJ87 mini linija cene\nMuzička mikro linija LG CJ87... specifikacija\nMuzička mikro linija LG CJ87\nEPonuda nije internet prodavnica već Vam omogućava da brzo i lako nađete LG mikro linija CJ87 mini linija po najjeftinijoj ceni. Naš cilj je da kupci budu što bolje informisani o ponudi LG mini linija mikro linija CJ87 na tržištu Srbije. Vrlo lako nalazite željeni proizvod za kategoriju Mini linije cene, ne morate da lutate od sajta do sajta za LG Mini linije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za LG mikro linija CJ87 mini linija sa PRODAVCEM. EPonuda ne može da garantuje potpunu tačnost specifikacije i slika za LG mikro linija CJ87 mini linija. Pre kupovine, podatke za LG mini linija mikro linija CJ87 proverite na sajtu PROIZVOĐAČA.\nLG OL100 Home DJ Audio SystemLG RL4 XBOOM 150W Bluetooth WirelessLG OK55LG OK99LG CK43LG mikro linija CJ87LG OM5560LG CM1560 mini linijaLG mini linija CM2460LG Micro Hi-Fi System CM4360


O bogovima i ljudima : Nadlanu.com\nObjavljeno 31. mar 2011. / 10:52:50\nFrancuska drama "O bogovima i ljudima" (Des hommes et des dieux), nagrađena "Cezarom" za najbolji francuski film i Gran prijem žirija na prošlogodišnjem festivalu Kanu, jeste film koji postavlja niz važnih pitanja!\nU manastiru visoko u planinama Magreba, tokom devedesetih godina dvadesetog veka, osam francuskih monaha žive u slozi sa svojom muslimanskom braćom. Ali, regionom počinju da vladaju nasilje i teror. Uprkos narastajućoj opasnosti koja ih okružuje, njihova rešenost da ostanu po svaku cenu svaki dan je sve jača.\nOva moderna tragedija je četiri nedelje bila prva po broju posetilaca u francuskim bioskopima, da bi tek tokom pete nedelje prikazivanja pala na treće mesto, zaradivši pri tom preko 8 miliona evra na blagajnama.\n"O bogovima i ljudima" je univerzalan film koji, bez obzira na to gde živimo, postavlja veoma važna pitanja: koji je prvi korak u suživotu onih koji misle i veruju različito? Kako da počnemo da razgovaramo?


"Đoković ne bi želio Kirjosa na startu Vimbldona" - BIGportal.ba\nNekadašnji teniser Džon Njukomb smatra da Novaku Đokoviću kao rival u prvom kolu Vimbldona nikako ne bi odgovarao Nik Kirjos.\nKirjos je trebalo da učestvuje u Štutgartu i Kvinsu, turnirima od kojih je odustao.\n“Siguran sam da Đoković ne bi želeo da igra sa Kirjosom u prvom kolu Vimbldona. Gledajte, biće mnogo vrhunskih igrača koji neće želeti da vide Nika u svom delu žreba. Biće ga veoma teško pobediti”, rekao je Njukomb.\nNjukomb kaže da je za Kirjosa opasnost ako bi ga u prvoj rundi iscrpeo neki solidan igrač i oduzeo mu energiju za drugo kolo i eventualni duel sa top teniserom.\n“Ako ima jedan težak meč, možda će imati problema sa pripremom za naredni. Pretpostavljam da e vrhunski teniseri nadaju da će Kirjosu na startu pasti neki solidan igrač koji će vraćati sve i tako ga frustrirati”, dodao je on.


Druga faza Izgradnja bazena za kupanje dobro napreduje\nROGATICA – Nedavni potpisani ugovor između načelnika opštine Rogatica i direktora AD „Romanijaputevi“ o izgradnji druge, završne, faze bazena za kupanje vrijednosti 691.000 maraka, zahvaljujući lijepom vremenu, uspješno se realizuje i radovi napreduju iznad očekivanja.\nOpširnije: Druga faza Izgradnja bazena za kupanje dobro napreduje Dodajte novi komentar\nDatum posljednje izmjene: utorak, 20 Novembar 2018 07:45\nPešurići - Izgorio pomoćni objekat\nOpširnije: Pešurići - Izgorio pomoćni objekat Dodajte novi komentar\nDatum posljednje izmjene: nedjelja, 18 Novembar 2018 11:41\nNove mašine za pet poljoprivrednika\nPrvobitno je četrdeset poljoprivrednika bilo uključeno u projekat vrijedan 160.000 KM. Zahvaljujući akumulaciji sredstava formiran je fond od dodatnih 20.000 KM, čime je još pet poljoprivrednika dobilo mogućnost za uključenje u projekat.\nOpširnije: Nove mašine za pet poljoprivrednika Dodajte novi komentar\nDatum posljednje izmjene: srijeda, 07 Novembar 2018 16:45\nNa području opštine Rogatica u toku je jesenja akcija čišćenja otpada pored magistralnih puteva prema Sarajevu, Višegradu i Borikama u kojoj učestvuju zaposleni u opštinskoj administrativnoj službi, javnim ustanovama i preduzećima.\nOpširnije: U toku jesenja akcija čIšćenja otpada Dodajte novi komentar\nDatum posljednje izmjene: nedjelja, 18 Novembar 2018 11:30\nAsfalt u naselju Borač\nUlica u naselju Borač godinama je važila za jednu od najneuslovnijih na području opštine Rogatica. Zahvaljujući sredstvima Vlade RS i Opštine Rogatica danas je asfaltiran dio ove ulice u dužini od 180 metara.\nOpširnije: Asfalt u naselju Borač Dodajte novi komentar\nDatum posljednje izmjene: srijeda, 07 Novembar 2018 16:30\nU naselju Plandište regulisan problem oborinskih voda\nU toku treća faza Izgradnje vodovoda u MZ Stjenice


Vesti - Radio Jugoslavija\nVESTI (14.08.2000. - 21:00)\nPredsednik Savezne Republike Jugoslavije Slobodan Milosevic je simbol herojskog otpora Jugoslovena zlocinackoj NATO agresiji i predvodnik ogromne vecine nasih gradjana koji zele da zive u slobodi i dostojanstvu, izjavio je savezni premijer Momir Bulatovic u intervjuu Podgorickom listu DAN.\nOn je istakao da predsednik Milosevic svojom ukupnom politikom u potpunosti rusi koncepciju koju americka administracija zeli da nametne svetu. Ocenjujuci da je nekontrolisana moc jedine super sile proizvela politiku koja ozbiljno ugrozava civilizacijska dostignuca na kraju ovog milenijuma, Bulatovic je istakao da su logika sile i pravo jaceg opasni i za samu Ameriku.\nDva srpska mladica iz okoline Kosovske Kamenice oteta su na benzinskoj pumpi u selu Odanovce, koje je nastanjeno Albancima.\nSrpska nacionalna skupstina za Kosovsku Kamenicu je na vanrednom zasedanju, od medjunarodne zajednice, KFOR-a i UNMIK-a zatrazila energicno sprovodjenje istrage i pronalazenje kidnapovanih Srba.\nSrbi iz severnog dela Kosovske Mitrovice koji su u pratnji KFOR-a juce posetili pravoslavno groblje u juznom, albanskom delu grada, naisli su na nevidjen vandalizam albanskih terorista, koji su polomili 300 nadgrobnih spomenika.\nSa nekih spomenika su cak poskidana mesingana slova i odnete biste od bronze. Srbi su ostro protestvovali kod KFOR-a koji nista ne cini da zastiti pravoslavno groblje, na kojem je ranije vec poruseno 200 nadgrobnih spomenika.\nZakazivanjem lokalnih izbora na Kosovu i Metohiji za 28. oktobar ove godine, bez ucesca Srba i drugog nealbanskog stanovnistva, sef Civilne misije UN na Kosmetu Bernar Kusner pokusava da pripadnike albanske nacionalne zajednice priblizi nezavisnosti, ocenio je predsednik Izvrsnog odbora Srpske nacionalne skupstine Kosova i Metohije Veljko Odalovic.\nOn je naglasio da medjunarodnoj zajednici mora biti jasno da na citavoj teritoriji Srbije validne izbore sprovode jedino drzavni organi.\nOko 3 hiljade vojnika KFOR-a, uz podrsku helikoptera, zauzelo je nocas pogon Topionice olova Kombinata Trepca u Zvecanu, u blizini Kosovske Mitrovice.\nNapadu se suprotstavilo oko 250 radnika srpske nacionalnosti, pri cemu je jedan tesko povredjen. Jake snage KFOR-a odvele su nekoliko radnika u Trepcin hotel u Zvecanu. Oko 8 casova izbio je zestok sukob izmedju mestana Zvecana i engleskih vojnika iz sastava KFOR-a, koji u ovom mestu grubo demonstriraju silu. Engleski vojnici upali su u Trepcin hotel, razbivsi ulazna vrata, zatim su palicama tukli Srbina Ratka Filimonovica i vezali tri radnice zaposlene u kuhinji. Hotel sada obezbedjuje policija UNMIK-a. Put Kosovska Mitrovica - Zvecan blokiran je tenkovima i oklopnim vozilima KFOR-a.\nVojnici KFOR-a jutros su prekinuli program RADIJA S, koji se emitovao na srpskom jeziku iz Zvecana i odneli delove opreme.\nOdgovorni urednik RADIJA S, Radovan Gligovic potvrdio je da je taj medij prakticno unisten i onesposobljen za emitovanje. Grupa od 50-tak jordanskih vojnih specijalaca primorala nas je, pod pretnjom repetiranim puskama, da napustimo prostorije, a zatim pocela temeljno unistavanje radio stanice, rekao je Gligovic. On je dodao da ostale privatne radio stanice na podrucju Kosovske Mitrovice niko nije dirao. To su, pre svega, stanice koje reemituju emisije DOJCE VELE, GLASA AMERIKE i SLOBODNE EVROPE. RADIO S je unisten zato sto je bio jedini medij koji je donosio vesti iz Srbije i Jugoslavije i jedina radio stanica koja je iznosila istinu, istakao je Gligovic. Naredbu o zatvaranju RADIJA S izdao je privremeni komesar OEBS-a Sajmon Hafelak, uz obrazlozenje da je dokumentacija tog radija navodno nepotpuna za dobijanje dozvole za rad.\nLokalni izbori na Kosovu i Metohiji, najavljeni za oktobar, nisu nista drugo do farsa, jer za njih ne postoji ni minimum demokratskih uslova, ocenjuje berlinski list JUNGE VELT.\nIlustrujuci losu bezbednosnu situaciju na Kosmetu, list ukazuje da posle sistematskog proganjaja nealbanskog stanovnistva, albanski teroristi sve cesce napadaju i sunarodnike. Zato su izbori na Kosmetu, u ovom trenutku, obicna pozorisna predstava ciji je reziser Bernar Kusner, zakljucuje JUNGE VELT.\nUpad vojnika KFOR-a u topionicu olova Kombinata TREPCA i zatvaranje srpskog RADIJA S u Zvecanu, deo su strategije preuzimanja kontrole nad severnim Kosmetom od strane administracije Ujedinjenih Nacija, ocenjuju britanski mediji.\nPodsecajuci da kosmetski Albanci vec dugo traze od KFOR-a da okupira severni deo Kosovske Mitrovice, londonski GARDIJAN sugerise da je to ocigledno pocelo da se ostvaruje. Uz ocenu da predstojeci izbori na Kosmetu ne mogu biti korak ka demokratiji u juznoj srpskoj pokrajini, radio BI-BI-SI zakljucuje da administracija UN pre toga nastoji da uspostavi kontrolu nad delovima Kosmeta gde su Srbi jos uvek vecinsko stanovnistvo.\nDesant snaga KFOR-a na TREPCINU topionicu olova u Zvecanu i napad naoruzanih vojnika na nenaoruzane radnike, predstavlja flagrantno krsenje Rezolucije 1244, izjavio je savezni ministar za informisanje Goran Matic.\nRezolucija KFOR-u i UNMIK-u ne daje mandat da cine okupatorske poteze, rekao je Matic, navodeci da je napad na TREPCU isti oblik okupacije, koji su izveli Nemci u Drugom svetskom ratu. On je ocenio da prica o tome da TREPCA, navodno, zagadjuje okolinu, nema nikakvog osnova i da je rec o klasicnom modelu pljacke i otimacine. Medjunarodne snage su dosle da postuju Rezoluciju 1244, a ne da sprovode imperijalne odluke svojih vlada, niti da pljackaju i ekonomski podrivaju Jugoslaviju, rekao je Matic. Zatvaranje i unistavanje RADIJA S, obrazlozeno navodnim nedostatkom dokumentacije, samo je jos jedan od primera gasenja medija na srpskom jeziku, istakao je Matic. Mi cemo dugorocno vratiti suverenitet - i politicki i ekonomski i izboricemo se u medjunarodnim i svim drugim okolnostima da to realizujemo, rekao je Matic.\nSef civilne misije UN Bernar Kusner dao je cinicno objasnjenje za nasilno zauzimanje TREPCINE Topionice olova u Zvecanu.\nKao doktor i glavni administrator Kosova, bio bih propalica kada bih dozvolio da se ova pretnja zdravlju dece i trudnica nastavi jos jedan dan, naveo je Kusner u pisanom saopstenju koje prenosi Tanjug. Agencija podseca da je Kusner cutao kada su tokom NATO agresije na Kosmet bacane bombe sa osiromasenim uranijumom, od kojeg sada obolevaju vojnici KFOR-a i kasetne bombe, od kojih je samo od juna prosle do aprila ove godine poginulo ili ranjeno 110 dece. Zbog toga je prica o navodnom vazdusnom zagadjenju olovom u Kosovskoj Mitrovici licemerna i jasno je da je ona posluzila kao opravdanje za otimacinu imovine i prirodnog bogatstva Kosova i Metohije, istice Tanjug.\nVecina bombi koje su britanski piloti bacili na SR Jugoslaviju tokom NATO agresije promasila je cilj, otkriva BI-BI-SI.\nIstrazivanje te televizije i tajni dokument britanskog Ministarstva odbrane, do kojeg je dosao casopis FLAJT INTERNEsENEL, pokazali su da je ciljeve pogodilo samo 10 odsto navodjenih i tehnicki usavrsenih bombi. Ministarstvo odbrane je pokusalo da zabrani objavljivanje tih podataka, ali je, navodi BI-BI-SI, jos jedan pokusaj britanske vlade da lazima sakrije neuspehe NATO agresije, ipak razotkriven. Tajni podaci ukazuju na sirinu i tragicnost takozvane kolateralne stete i stradanja neduznih gradjana, sto zapadne vlade uporno nastoje da ignorisu.\nPolicija KFOR-a je sinoc uhapsila i proterala sa Kosmeta generalnog direktora Akcionarskog drustva TREPCA, Novaka Bijelica.\nNaredbu za moje hapsenje izdao je Bernar Kusner, izjavio je Bijelic Tanjugu. Do sada je pod Kusnerovim rukovodstvom unisteno 16 proizvodnih pogona TREPCE, upropasceni su rudnici i Elektroprivreda Kosmeta, zbog cega su i mnogi Albanci ostali bez posla, istakao je Bijelic. On je naglasio da se Kombinat nikad nece odreci pogona u Zvecanu i drugim delovima Kosmeta i da ce uvek stajati iza svojih radnika. Sa preostalim fabrikama koje rade, svima cemo osigurati egzistenciju, rekao je Bijelic.\nU sukobu gradjana Zvecana sa pripadnicima KFOR-a, do koga je doslo zbog nasilne okupacije Topionice olova, danas je povredjeno sest gradjana i cetiri vojnika KFOR-a.\nTeze povrede zadobio je Igor Stefanovic koji je pogodjen gumenim metkom u glavu. Kako Tanjug saznaje, oko 30 radnika, tehnicara i inzenjera Topionice, koji su od desanta KFOR-a na Zvecan bili zabarikadirani u Upravnoj zgradi Kombinata, oko 15 casova su napustili zgradu.\nU selu Kriljevu albanski teroristi su tesko ranili srpski bracni par Milutina i Tasku Bogdanovic, saopstio je Komitet za zastitu i ljudska prava Kosovske Kamenice.\nPosle zlocina, albanski kriminalci opljackali kucu nesrecnih Srba.\nNa podrucju Jezerskih planina, severno od Strpca i Brezovice, albanski separatisti su podmetnuli cetiri sumska pozara.\nVatrom je zahvaceno vise od 15 hektara drzavne sume i siblja, a vatrena stihija se brzo siri zbog dugotrajne suse. Pripadnici Kfora ne preduzimaju nista da ugase pozare sirom podrucja Brezovice.\nUpad vojnika Kfora u pogone TREPCE predstavlja nastavak agresije na Jugoslaviju novim, opasnim sredstvima i nastavak zaposedanja privrednih sistema i objekata na Kosovu i Metohiji, koje je pocelo od prvog dana dolaska Kfora i UNMIK-a, kaze se u saopstenju Jugoslovenskog komiteta za saradnju sa misijom UN i Privremenog izvrsnog veca Kosmeta.\nNavodni visok nivo atmosferske zagadjenosti kojoj su naprasno izlozeni stanovnici kosovske Mitrovice, vise su zabrinuli UNMIK i Kusnera nego sva dosadasnja ubistva, kidnapovanja, stresovi i patnje tokom NATO bombardovanja i usled terora albanskih separatista. U saopstenju se ocenjuje da dogadjaji u TREPCI imaju za cilj etnicko ciscenje koje se vec 13 meseci odvija pred ocima medjunarodne javnosti i organizacije Ujedinjenih nacija.


Ravnopravno učešće Romkinja u Nacionalnom Savetu Roma - Minority News\nDelegacija Nacionalnog saveta romske nacionalne manjine Srbije, prisustvovala je u četvrtak, 02. oktobra 2014. godine, u Medija centru u Beogradu, konferenciji za novinare, posvećenoj ravnopravnom učešću Romkinja u Nacionalnom savetu romske nacionalne manjine, u organizaciji Romske ženske mreže. Na konferenciji su govorili: Sofka Vasiljković- zamenica predsednika u tehničkom mandatu Nacionalnog saveta Roma, Michael Uyehara- zamenik šefa Misije OEBS-a u Srbiji i Vera Kurtić- predsednica Upravnog odbora Romske ženske mreže.\nNa konferenciji je ukazano na postojanje rodne neravnopravnosti u predstavničkim telima Republike Srbije i još uvek prisutno isključivanje izabarnih članica iz procesa donošenja odluka. Naglašena je važnost člana Zakona o nacionalnim savetima nacionalnih manjina koji propisuje kvotu za manje zastupljen pol, a koji je donet kako bi se ispravilo dotadašnje isključivanje žena iz saziva reprezentativnih tela nacionalnih manjina.\nObzirom na činjenicu da su ženska prava u Srbiji i dalje ugrožena, da se pripadnici manjinskih grupa i dalje suočavaju sa svim oblicima diskriminacije, kao i da su posebno ugrožena prava žena iz manjinskih grupa, Romska ženska mreža, sastavljena od 27 romskih ženskih organizacija i inicijativa na teritoriji Srbije, inicirala je Platformu o poštovanju rodne ravnopravnosti, povodom predstojećih izbora za nacionalne savete 26. oktobra, koja je predstavljena i potpisana na konferenciji.\nKonferencija je imala za cilj da se šira javnost upozna sa problemima participacije žena u političkom i javnom životu, posebno onih iz marginalizovnih društvenih grupa, a to je bila i prilika da se nosioci/teljke izbornih listi pozovu da daju svoju podršku Platformi i poštovanju rodne ravnopravnosti u budućem sazivu NSRNM.\nAmbasador Republike Hrvatske u Somboru: Maternji jezik temelj ostalih prava\nVrijedan prinos hrvatskom jezičnom identitetu


15:20 >> 15:20 Svet 0\nŠef ruske diplomatije je juče na godišnjoj konferenciji za novinare u Moskvi rekao da prošla godina nije bila nimalo laka u geopolitičkom smislu zbog Amerike.- Više kriznih žarišta ostalo je aktivno u raznim regionima, od Bliskog istoka i Severne Afrike, do našeg suseda Ukrajine. Poslednjih meseci u godini situacija se drastično pogoršala zbog pretnje Vašingtona da će vojnim merama rešiti situaciju na Korejskom poluostrvu. Pretnje su upućene i Avganistanu. Takođe, najnovije izjave iz SAD ne ulivaju optimizam u vezi sa iranskim nuklearnim sporazumom - naveo je Lavrov.\n- Rusija i Kina predlažu smirivanje tenzija i zamrzavanje konflikta, dok SAD prete vojskom. Međutim, sila ne pomaže rešenju krize- objasnio je Lavrov.\nSergej Lavrov Donald Tramp Amerika Rusija kriza tenzije


PKS dodelila godišnje nagrade kompanijama i pojedinicima\nPrivredna komora Srbije (PKS) dodelila je u utorak privrednim društvima, drugim pravnim licima i pojedincima godišnje nagrade za ostvarene rezultate u privređivanju, inovativnosti i nauci, kao i za unapređenje menadžmenta i doprinosa u informisanju javnosti o poslovanju postignutim u ovoj godini.\nPlaketa sa poveljom dodeljena je privrednim društvima "EP Belt" d.o.o iz Loznice, "Izolir" Zrenjanin, "Jugoprom" Leskovac, Kreativnom centru Beograd, "Pharma Swiss" d.o.o - Beograd i preduzeću "SGS Beograd" doo .\nNagrada za posebno ostvarene rezultate u poslovanju dodeljena je beogradskom aerodromu "Nikola Tesla" za postignute rezultate u razvoju i unapređenju privrede, posebno zbog rekordnog broja putnika i unapređenja načina poslovanja.\nPojedinačno, nagrade su dodeljenje direktoru PD "TE-KO" - Kostolac, Draganu Jovanoviću, predsedniku Upravnog odbora "Publicis Group Serbia" - Beograd, Miši Lukiću, suvlasnicima "Weltex" - Čačak Ivanu i Snežani Savić, predstavniku Kompanije "Tigar Tyres" - Pirot, Mileni Tošić, i vlasniku "Čugura print" - Beograd, Milisavu Čuguroviću.\nNagrade za inovativnost i postignute rezultate u nauci u vidu plakete sa poveljom i novčane nagrade dodeljene su naučnom savetniku u Institutu za vodoprivredu "Jaroslav Černi" - Beograd Lazaru Turubatoviću, dok je nagrada za doprinos u informisanju javnosti o poslovanju dodeljena novinarki novinske agencije Beta Svetlani Ðorđević.\nNagrada PKS dodeljena je i "Trayal korporaciji" iz Kruševca za 125 godina uspešnog poslovanja. "Jugoinspekt" Beograd za 65 godina uspešnog poslovanja, "Litopapir" doo Čačak za 60 godina uspešnog poslovanja i "Beogradskim elektranama" za 50 godina uspešnog poslovanja.


101 firma iz BiH prijavila da im je TUŠ ostao dužan za isporučenu robu – Magazin Plus\nHome/101 firma iz BiH prijavila da im je TUŠ ostao dužan za isporučenu robu\n101 firma iz BiH prijavila da im je TUŠ ostao dužan za isporučenu robu\nPrema podacima Vanjskotrgovinske komore Bosne i Hercegovine čak 101 firma iz Bosne i Hercegovine prijavila je da ju je slovenski trgovački lanac TUŠ oštetio, kada se u oktobru ove godine povukao sa bh. tržišta, piše bh. novinska agencija Patria.\nA, broj oštećenih bh. firmi moga bi biti i veći, jer su u obzir uzeti samo podaci koji su na adresu VTK BiH stigli do 20. novembra ove godine. Prema podacima VTK BiH, dugovanja koja je TUŠ ostavio iza sebe, za sada prelaze cifru od 6 miliona KM.\nMirko Tuš, biznismen iz Slovenije, povukao je krajem oktobra ove godine svoje trgovače lance iz BiH nakon osam godina poslovanja u ovoj zemlji, pod izgovorom da je kupovna moć građana opala, ali i zbog, kako je naveo, nerazumjevanja dobavljača koji više ne žele da mu robu daju na odgođeno plaćanje.\nIza TUŠ-a su u BiH ostala milionska dugovanja prema državi i dobavljačima, koji najavljuju tužbe pred domaćim i međunarodnim sudovima.\nVanjskotrgovinska komora BiH zatražila je od svih nadležnih institucija u Bosni i Hercegovini i Republici Sloveniji da provedu detaljnu istragu o ovom događaju.\nPromet koji je TUŠ napravio u 2013. godini u BiH iznosio je više od milijardu i 300 miliona KM, prenosi NAP.


Specijalne pogodnosti | Future Health Biobank\nNajsavremenije laboratorije u Velikoj Britaniji i Švajcarskoj, sa kancelarijama u više od 40 zemalja širom sveta\nSAČUVAJTE MATIČNE ĆELIJE UZ POPUST DO 320€ !\nIskoristite ekskluzivnu ponudu za čuvanje matičnih ćelija\nOd 2012 godine Future Health Biobank-a je primila 92 zahteva za preuzimanje uzoraka\nOvi uzorci su korišćeni u lečenju stanja kao što su Cerebralna paraliza, Fankonijeva anemija, kombinovana teška imunodeficijencija [SCID], Beta Talasemija, kao i za primenu u regenerativnoj medicini.\nUzorci su se uspešno koristili za lečenje u Americi, Evropi i Srednjem Istoku, za autolognu i alogenu upotrebu.\nUsluge čuvanja matičnih ćelija\nMatične ćelije su gradivni elementi našeg života. Matične ćelije iz pupčane vrpce se već koriste u lečenju više od 85 medicinskih stanja, uključujući leukemiju, anemiju i talasemiju.\nVeć godinama traju klinička ispitivanja o primeni matičnih ćelija u lečenju dijabetesa.\nKao i ostalih kliničkih ispitivanja, bilo je značajnih napredaka ali i neuspeha.\nMatične ćelije & cerebralna paraliza?\nJedan od najuzbudljivijih projekata na području kliničkih ispitivanja je upotreba matičnih ćelija za lečenje cerebralne paralize. Bolest koja nažalost pogađa mnoge, stoga javnost pažljivo posmatra istraživanja.


Domaća saradnja « Komisija za zaštitu konkurencije\nPočetna strana » Međunarodne i domaće aktivnosti » Domaća saradnja\nDOMAĆA SARADNjA U 2018. GODINI\nSARADNjA SA REGULATORNIM TELIMA, DRŽAVNIM ORGANIMA I ORGANIZACIJAMA, FAKULTETIMA I CIVILNIM SEKTORO SPORAZUMI I SARADNjA SA REGULATORNIM TELIMA I DRŽAVNIM ORGANIMA I ORGANIZACIJAMA\nKomisija kao važan preduslov za svoj efikasniji rad vidi kvalitetan sistem razmene informacija sa svim relevantnim organima, organizacijama i telima čiji je osnivač Republika Srbija. U tom smislu, od ključne važnosti u svakodnevnom radu je i permanentna razmena informacija i podataka, usaglašavanje stavova o pitanjima od zajedničkog interesa, kao i zajedničko učešće u aktivnostima koje doprinose afirmaciji politika koje sprovode ova tela i kvalitetan sistem razmene informacija sa svim nadležnim telima u Republici Srbiji, a čiji rad može na bilo koji način biti od značaja za razvoj konkurencije na tržištu.\nSaradnja sa institucijama sa kojima je potpisan protokol o saradnji u prethodnim godinama pokazala se kao izuzetno korisna, pre svega u pogledu razmene podataka, ali i u kontekstu razmene stavova po svim aktuelnim temama ili postupcima koji se vode pred Komisijom ili drugim organima i institucijama.\nTokom prethodnih godina Komisija je potpisala je sporazume o saradnji sa Narodnom bankom Srbije, Ministarstvom za unutrašnje poslove, Agencijom za energetiku, Republičkom agencijom za elektronske komunikacije i poštanske usluge – RATEL, Agencijom za privredne registre, Privrednom komorom Srbije, Agencijom za borbu protiv korupcije i Republičkom komisijom za zaštitu prava ponuđača u postupcima javnih nabavki.\nTokom 2018. godine, potpisan je Sporazum o saradnji između Komisije i Regulatornog tela za elektronske medije – REM, čija će realizacija omogućiti sadržajniju saradnju između Komisije, kao samostalne i nezavisne organizacije koja vrši javna ovlašćenja u skladu sa Zakonom, i REM-a, kao samostalne i nezavisne regulatorne organizacije koja vrši javna ovlašćenja u skladu sa odredbama Zakona o elektronskim medijima, u cilju zaštite javnog interesa i jačanja integriteta ovih tela. Sporazumom je predviđena kontinuirana razmena informacija i podataka, kao i usaglašavanje stavova o pitanjima od zajedničkog interesa, kao i zajedničko učešće u aktivnostima koje doprinose afirmaciji politika koje sprovode Komisija i REM.\nPredsednik Komisije dr Miloje Obradović i direktor Uprave carina Miloš Tomić potpisali su, krajem 2018. godine Sporazum o saradnji između Komisije i Ministarstva finansija – Uprava carina RS. Cilj ovog dokumenta je unapređenje saradnje radi efikasnijeg vršenja zakonom utvrđenih nadležnosti obe institucije. Sporazum predviđa kontinuiranu razmenu informacija i podataka između dve institucije, saradnju na unapređenju znanja i usaglašavanje stavova po pitanjima od zajedničkog interesa.\nInače, svi potpisani sporazumi rezultat su aktivnosti koje je tokom prethodnih godina Komisija preduzela, a u kontekstu proširenja saradnje sa regulatorima, obzirom da je procenjeno da još uvek postoji prostor za unapređenje te saradnje.\nU prethodnom periodu, Komisija je započela razgovore o bližoj saradnji sa Poreskom upravom Republike Srbije i drugim institucijama čije su aktivnosti kompatibilne sa onim koje su u mandatu Komisije. Podaci kojima raspolažu pojedini organi i organizacije mogu biti važni u postupcima koji se vode pred Komisijom, a često i neophodni za njen rad, kako sa stanovišta svoje strukture, tako i brzine njihovog obezbeđivanja.\nPolazeći od značaja javnih nabavki za dobrobit društva u celini, prethodne godine posvećena je izuzetna pažnja ovoj oblasti, odnosno otkrivanju i sprečavanju tajnog koordinisanja ponuđača (tzv. „nameštena“ ili „lažirana ponuda”), kao i u pogledu omogućavanja što većem broju ponuđača da učestvuju u postupku javnih nabavki. Značajno je unapređena saradnja i koordinacija aktivnosti sa Upravom za javne nabavke.\nU isto vreme, nastavljena je saradnja i sa Republičkom komisijom za zaštitu prava u postupcima javnih nabavki, kao i sa Agencijom za borbu protiv korupcije, naročito u kontekstu borbe protiv korupcije u postupcima javnih nabavki. Potreba za saradnjom je nastala potreba u vezi sa otkrivanjem nameštenih ponuda pri čemu je moguće otkriti i vezu između naručioca i ponuđača koja može ukazati na korupciju.\nZapočeta je intenzivnija saradnja sa Republičkim sekretarijatom za javne politike, zajednički se radi na promeni procedura pripreme propisa, kako bi se obezbedilo da predlozi novih propisa ne ograničavaju efikasnu konkurenciju na tržištu.\nTradicionalno dobri odnosi između Komisije i Privredne komore Srbije, ove godine dobili su potvrdu u saradnji kroz aktivnosti Radne grupi za izradu Zakona o zaštiti konkurencije, što otvara prostor da se u nova zakonska rešenja implementiraju stavovi privrednika, čime se Komisija iznova afirmisala kao stabilan i predvidiv partner privredi Republike Srbije u unapređenju poslovnog ambijenta.\nPROTOKOLI O SARADNjI SA FAKULTETIMA U REPUBLICI SRBIJI I NjIHOVA REALIZACIJA\nMemorandumima o saradnji koje Komisija potpisuje sa fakultetima u Republici Srbije uspostavlja se stručna saradnja u oblasti politike zaštite konkurencije, i to kroz organizaciju seminara, gostujućih predavanja stručnjaka iz Komisije, zajedničkih tematskih radionica, formiranje programa studentskih praksi, zajedničke izdavačke delatnosti iz oblasti konkurencije. Motiv za ugovaranje ovakve saradnje leži u činjenici da uvođenje tržišne ekonomije neizostavno treba da bude praćeno odgovarajućim znanjem o politici i pravu konkurencije kao glavnom pokretaču slobodnog tržišta, kao i temeljnim obrazovanjem ekonomista i pravnika o njihovom stvaranju i primeni. Potpisani dokumenti omogućavaju zajednički rad Komisije i akademske zajednice na promociji politike zaštite konkurencije i podizanju svesti o njenom značaju, kao i uvođenje predmeta iz oblasti zaštite konkurencije, kao izborne opcije za studente na master studijama.\nSredinom 2018. godine predsednik Komisije dr Miloje Obradović i dekan Fakulteta za ekonomiju, finansije i administraciju – FEFA prof. dr Nebojša Savić potpisali su Memorandum o saradnji Komisije za zaštitu konkurencije i FEFA. Memorandum o saradnji sa FEFA je peti sporazum ove vrste koji Komisija ima sa članovima univerzitetske zajednice.\nPrethodnih godina Komisija je potpisala memorandume o saradnji i sa Ekonomskim fakultetom u Beogradu, Ekonomskim fakultetom u Nišu, Ekonomskim fakultetom u Kragujevcu i Pravnim fakultetom u Beogradu.\nPotpisani dokumenti omogućavaju zajednički rad na promociji politike zaštite konkurencije i podizanju nivoa znanja u oblasti prava konkurencije i kvalitetnijeg obrazovanja studenata radi ostvarivanja tog cilja.\nO važnosti prakse potpisivanja protokola o saradnji kao okvira za implementaciju zajedničkih i koordiniranih aktivnosti sa partnerskim institucijama, i potrebi njenog daljeg afirmisanja u radu Komisije, svedoči, između ostalog i praksa Komisije da studente svih fakulteta sa kojima ima potpisane sporazume o saradnji redovno poziva na seminare i konferencije koje organizuje.\nKomisija planira da nastavi i sa organizovanjem stručne prakse za studente fakulteta sa kojima ima saradnju. Prema planu, tokom stručne prakse biće održano niz predavanja i radionica na kojima će studenti imati priliku da se upoznaju sa nadležnostima i načinom rada Komisije, da steknu osnovna znanja o metodama otkrivanja povreda konkurencije, metodologiji ispitivanja koncentracija na tržištu i izrade ekonomskih analiza, kao i drugim aspektima rada institucije, u koje spadaju saradnja sa drugim telima za zaštitu konkurencije u svetu, međunarodnim i domaćim organizacijama, kao i alatkama koje Komisija primenjuje pri aktivnostima vezanim za zastupanje politike zaštite konkurencije.\nOčekuje se da organizovanje studentskih praksi u Komisiji doprinese podizanju nivoa teorijskog znanja studenata u oblasti konkurencije i njegovoj primeni u praksi, kao i promociji politike zaštite konkurencije u akademskoj zajednici.\n10.3. UČEŠĆE PREDSTAVNIKA KOMISIJE U RADU KOMISIJE ZA KONTROLU DRŽAVNE POMOĆI\nPrema odredbi člana 6. stav 2. Zakona o kontroli državne pomoći („Službeni glasnik RS“, broj 51/09), predstavnik Komisije obavlja funkciju zamenika predsednika Komisije za kontrolu državne pomoći. Predstavnik Komisije je u protekloj godini aktivno učestvovao u radu Komisije za kontrolu državne pomoći, dajući konkretne predloge za izmene i dopune predloga odluka (rešenja i zaključaka), kao i mišljenja u vezi sa primenom Zakona o kontroli državne pomoći, po pojedinačnim zahtevima ministarstava, agencija, pokrajinskih sekretarijata AP Vojvodine, jedinica lokalne vlasti i dr., kao i mišljenja u vezi podnetih planova reorganizacije stečajnih dužnika, a u skladu sa članom 157. Zakona o stečaju. Pored navedenog, predstavnik Komisije u Komisiji za kontrolu državne pomoći je u protekloj godini prisustvovao raznim skupovima u zemlji na kojima je tema bila državna pomoć u Republici Srbiji i propisi kojima je ova oblast regulisana. Imajući u vidu da se poglavlje o konkurenciji ubraja u jedno od najzahtevnijih i najsloženijih u procesu pregovaranja i da će iz tih razloga Evropska komisija ovom poglavlju posvetiti posebnu pažnju, neophodno je, u još većoj meri, unaprediti saradnju između dve komisije, posebno imajući u vidu ocenu Evropske komisije, koja se odnosi na oblast konkurencije u delu državne pomoći, da je neophodno intenziviranje aktivnosti na prevazilaženju uočenih nedostataka.\nUČEŠĆE PREDSTAVNIKA KOMISIJE NA KONFERENCIJAMA, SEMINARIMA I OKRUGLIM STOLOVIMA U ZEMLjI\nPredstavnici Komisije bili su aktivni učesnici Prvog foruma javnih nabavki, koji je održan u 2018. godini, a posvećen unapređenju profesionalizacije i konkurencije u javnim nabavkama. Ovaj skup je, uvodnim izlaganjem, otvorio predsednik Komisije dr Miloje Obradović, dok je jedan od panelista bio Čedomir Radojčić, član Saveta Komisije.\nPredsednik Komisije dr Miloje Obradović učestvovao je na Kopaonik biznis forumu 2018 – na panelu posvećenom politici zaštite konkurencije – Poštovanje antimonopolske regulative: U čemu kompanije greše i kako to sprečiti? Učesnici ovog panela bili su predstavnici akademske i stručne javnosti, kao i predstavnici udruženja tržišnih učesnika.\nKomisija je, na poziv Privredne komore Srbije, bila prisutna na svim sastancima i seminarima koji su bili posvećeni unapređenju privrednog ambijenta, a posebno ravnopravnoj tržišnoj utakmici.\nU organizaciji NALED-a održana je i sednica Radne grupe Nacionalnog konventa o EU, koja prati pregovore o Poglavlju 8 – Politika konkurencije, tokom koje su predstavnici Komisije imali izlaganja. Sednica Radne grupe Nacionalnog konventa o EU bila je prilika da se predstavi uloga i dosadašnja praksa Komisije, kao i da se skrene pažnja na izazove u sprovođenju politike zaštite konkurencije u procesu pristupanja Srbije EU, kao i da se, na jednom mestu okupe predstavnici Komisije, Komisije za kontrolu državne pomoći, predstavnici Ministarstva trgovine, turizma i telekomunikacija, predstavnici organizacija civilnog društva.\nTokom sednice Radne grupe zaključeno je da je neophodno nastaviti sa praćenjem aktivnosti vezanim za politiku konkurencije. Posebno je istaknuta važnost ovakvih sastanaka i međusobnog informisanja i delovanja, a u cilju što kvalitetnijeg ispunjavanja dogovorenog i što bržeg otvaranja Poglavlja 8, budući da Nacionalni konvent o EU predstavlja stalno telo u okviru kojeg se vode sistemski struktuirane debate predstavnika državne administracije, političkih partija, nevladinih organizacija, stručne javnosti, poslovne zajednice, sindikata i profesionalnih udruženja o procesu pridruživanja Srbije EU.\nKomisija je učestvovala je na međunarodnoj konferenciji «Primena propisa o zaštiti konkurencije u Srbiji – status i perspektive», koja je održana u Beogradu, u organizaciji CMS grupe. Konferencija je bila fokusirana na različita iskustva u primeni prava konkurencije koristeći primere iz prakse iz zemlje i EU.. Osim predsednika dr Obradovića, koji je dao uvodno izlaganje, u panelima u okviru konferencije učestvovali su i članovi Saveta Čedomir Radojčić i dr Veljko Milutinović. Jedan od panela bio je posvećen otkrivanju povrede konkurencije, pokajničkom programu i nenajavljenim uviđajima, dok se drugi bavio temom privatno-pravne implementacije, gde je kao ključno postavljeno pitanje – koja je verovatnoća da tužba za naknadu štete postanu realnost u Srbiji. Opšti zaključak svih učesnika skupa bio je da je u Srbiji načinjen veliki pomak na polju zaštite konkurencije, posebno po pitanju efikasnosti postupaka i razvijanju svesti o značaju ove teme.\nKomisija je, učešćem na osnivačkoj skupštini, podržala početak rada Udruženja za usklađenost u poslovanju. Ovo Udruženje čine kompanije iz raznih sektora okupljene kako bi unapredile svoja znanja i efikasnije uskladile poslovanje sa postojećim zakonskim okvirom. Interesovanje Komisije za uspešan rad ovakvog udruženja proizilazi iz činjenice da je procena da je vrlo važno da poslovanje učesnika na tržištu bude usklađeno sa pravilima zaštite konkurencije, jer se time umanjuje rizik od povreda konkurencije koje se, između ostalog, dešavaju i zbog činjenice da kompanije imaju neusklađenu praksu u odnosu na regulativu. U okviru osnivačke skupštine Udruženja održana je i panel diskusija na temu „Zbog čega je usklađenost u poslovanju bitna za svakog od nas“, na kome je Komisija uzela aktivno učešće.\nPredsednik Komisije dr Miloje Obradović održao je uvodno izlaganje na konferenciji „Konkurencija i zaštita ličnih podataka“ koju tradicionalno organizuje advokatska kancelarija Karanović i partneri i nemačka fondacija Fridrih Nojman. Ove godine, glavna tema Konferencije bila su iskustva u primeni prava konkurencije u kontekstu odnosa primene prava konkurencije i ekonomije,viđenih kroz iskustva Srbije i EU, kontroli državne pomoći, kao i primeni novih zakonskih rešenja o zaštiti podataka o ličnosti. Jedan od panelista na ovom skupu bio je Marko Obradović, član Saveta Komisije koji je prisutnima predstavio planove i perspektive razvoja Komisije, u kontekstu unapređenja zaštite konkurencije.\nSavet stranih investitora, u Srbiji predstavio je tradicionalno izdanje „Bele knjige“ za 2018. godinu, prikaz viđenja poslovne klime, kao i preporuke za njeno unapređenje iz ugla ulagača.\nI u ovogodišnjoj ediciji konstatuje se značajan napredak u radu Komisije i pozdravljaju najave daljeg unapređenja zakonodavnog okvira, što će omogućiti još uspešniju primenu politike zaštite konkurencije u Republici Srbiji.\nPrema oceni Saveta stranih investitora, „Komisija je nastavila napredak u zastupanju politike konkurencije i odnosima s javnošću. Komisija redovno informiše javnost o svojim aktivnostima i objavljuje veliki broj svojih odluka, na zvaničnoj internet stranici. Objavila je i Smernice o pravima i obavezama stranaka za nenajavljene uviđaje, kao i brošuru o pokajničkom programu. Ovaj pozitivan razvoj koji se tiče zastupanja politike zaštite konkurencije je važan, jer doprinosi sveukupnom poboljšanju postojećeg pravnog okvira i boljem razumevanju aktivnosti i pravila zaštite konkurencije od strane javnosti kao i važnost uloge Komisije“. Savet stranih investitora pohvalio je i to što Komisija sve više sprovodi ekonomske analize u istraživanjima povreda konkurencije i složenih koncentracija“. Preporuka investitora je da Komisija nastavi sa donošenjem podzakonskih akata koja definišu određene kategorije od ključne važnosti za upotpunjavanje pravnog okvira zaštite konkurencije, kao i izradom jasnih smernica i uputstava koja sadrže način primene određenih odredaba Zakona, kao i publikacija o definisanju relevantnog tržišta.\nAKTIVNOSTI NA PODIZANjU SVESTI O ZNAČAJU KONKURENCIJE U 2018. GODINI\nJavno zastupanje i promocija politike zaštite konkurencije sprovodi se kroz komunikaciju Komisije sa državnim organima i organizacijama, akademskom i stručnom javnošću, udruženjima tržišnih učesnika, domaćim i međunarodnim partnerima i medijima.\nNeizostavni deo aktivnosti Komisije je i javno zastupanje politike konkurencije koje Međunarodna mreža za konkurenciju (ICN) definiše kao aktivnosti koje sprovodi telo za zaštitu konkurencije, koje su u vezi sa promocijom konkurentnog okruženja, a ne odnose se na sprovođenje pravila o zaštiti konkurencije, već uglavnom kroz građenje odnosa na dobrovoljnoj osnovi sa drugim učesnicima (Vlada, ministarstva, pravosudni organi, Skupština, učesnici na tržištu, nevladin sektor, opšta javnost, itd) u sistemu konkurencije i povećanjem javne svesti o prednostima konkurencije.\nPromocija, odnosno zastupanje politike konkurencije, transparentnost rada Komisije i uspešna komunikacija sa svim relevantnim učesnicima, imaju suštinski značaj za sprovođenje nadležnosti koje su Komisiji poverene Zakonom.\nKako bi Komisija unapredila dalji rad na zastupanju politike zaštite konkurencije i odgovorila na sve složenije zahteve u ovom delokrugu svojih nadležnosti, u 2018. godini je formiran Sektor za zastupanje politike zaštite konkurencije i međunarodnu saradnju. Dosadašnja praksa je pokazala da je neophodno organizovati rad sa većim stepenom složenosti, po uzoru na tela za zaštitu konkurencije kod kojih su integrisani poslovi zastupanja, javnih komunikacija i međunarodne saradnje. Nova organizaciona struktura se pokazala kao adekvatna i funkcionalna, što je rezultiralo i povećanim obimom, ali i kvalitetom aktivnostima na poslovima zastupanja konkurencije.\nZastupanje politike zaštite konkurencije i podizanje svesti o značaju konkurencije tokom 2018. godine, uključivalo je kao i ranijih godina sve aktivnosti Komisije usmerene ka unapređenju zakonskog okvira, promovisanje zaštite konkurencije i konkurentnog poslovnog okruženja, odnosno na jačanje svesti o značaju zaštite konkurencije, primenom mehanizama koji podrazumevaju dobrovoljno prihvatanje pravila i saradnje, a sankcionisanje i prinudno izvršenje kao krajnju meru.\nKomisija je kao ključne ciljeve u poslovima zastupanja postavila sledeće:\n•\tpodizanje svesti o značaju zaštite konkurencije za funkcionisanje otvorene tržišne privrede i za korist potrošača;\n•\tupoznavanje javnosti sa prednostima efikasne konkurencije (konkurentnog poslovnog okruženja, manje ulaznih barijera, nova radna mesta, bolji kvalitet proizvoda i usluga itd);\n•\tprepoznatljivost Komisije u javnosti što podrazumeva informisanost o ovlašćenjima Komisije, ali i o obavezama učesnika na tržištu;\n•\tupoznavanje učesnika na tržištu sa propisima o zaštiti konkurencije kao prevencija nastanka povreda konkurencije.\nNajvažniji oblici komunikacije sa javnošću bila su saopštenja za medije, objave u elektronskim i štampanim medijima, publikacije, animirani edukativni filmovi, društvene mreže i internet stranica Komisije. Važan deo aktivnosti promocije Komisije bili su i brojni tematski skupovi, od konferencija i okruglih stolova, do tematskih stručnih radionica i savetovanja i drugih oblika okupljanja zainteresovanih javnosti, direktna edukacija kroz savetovanja, izdavanje brošura i specijalizovanih publikacija, kampanje.\nZastupanje politike zaštite konkurencije obuhvatalo je, između ostalog: inicijative koje preduzima Komisija prema drugim državnim organima/telima u cilju da utiče na zakonodavni okvir i sprovođenje politike zaštite konkurencije, kao i aktivnosti koje se preduzimaju u cilju jačanja svesti poslovne zajednice, organa vlasti i opšte javnosti o prednostima konkurencije u društvu.\nTakođe, ugled i prepoznatljivost Komisije u javnosti su ostvarivani kako kroz efikasnu primenu zakona, zastupanja (advocacy), međunarodnu saradnju, tako i putem medija. Komisija je komunicirala sa medijima u 2018. godini, kroz različite forme obraćanja (saopštenja, intervjui, tematski događaji, konferencije, odgovori na pitanja, plasiranje tema i objava u medijima, priprema i distribucija brošura) i dr.\nU toku 2018. godine, u okviru pokrenute inicijative za donošenje novog zakona o zaštiti konkurencije, koji će omogućiti efikasniji rad Komisije i olakšati sprovođenje politike zaštite konkurencije u Republici Srbiji, realizovane su aktivnosti zastupanja sa više ključnih partnera za realizaciju tog složenog posla.\nOdržan je niz sastanaka sa Privrednom komorom Srbije i drugih poslovnih udruženja, kao i sa predstavnicima civilnog sektora radi aktivnog učešća u izradi novog zakona.\nKomisija je podržala, učešćem na osnivačkoj skupštini, početak rada Udruženja za usklađenost u poslovanju (Corporate Compliance Association).\nU izdanju „Bele knjige“ za 2018. godinu, FIC-a data je ocena poslovne klime u Srbiji, kao i preporuke za njeno unapređenje iz ugla ulagača. U ovom dokumentu se i ove godine konstatuje značajan napredak u radu Komisije i pozdravljaju najave daljeg unapređenja zakonodavnog okvira, što će omogućiti još efikasnije sprovođenje politike zaštite konkurencije u Republici Srbiji. Prema oceni FIC-a „Komisija je, nastavila napredak u zastupanju politike konkurencije i odnosima s javnošću“.\nPredstavnici Komisije su učestvovali na sednici Radne grupe Nacionalnog konventa o EU, koja prati pregovore o Poglavlju 8 – Politika konkurencije, a koja je održana u Nišu. Ovom prilikom predstavljeni su i pred stručnom javnošću rezultati prve faze sektorske analize tržišta maloprodaje hrane, pića i duvanskih proizvoda u Republici Srbiji.\nAKTIVNOSTI KOMISIJE USMERENE NA ODNOSE SA POSLOVNOM I STRUČNOM JAVNOŠĆU\nKomisija je izuzetno aktivna u upoznavanju poslovne zajednice u Republici Srbiji, kao i stručne javnosti sa svim aspektima svog delovanja, a koje proizilazi iz ovlašćenja koja Komisiji daje Zakon. U tom smislu, i ovu godinu, Komisija je posvetila i brojnim aktivnostima javnog zastupanja politike zaštite konkurencije. Predstavnici Komisije bili su aktivni na brojnim dešavanjima koja su organizovala udruženja, poput NALED-a, FIC-a, Američke privredne komore, kluba Privrednik i slično. Takođe, predstavnici Komisije su vrlo često gosti predavači na brojnih fakulteta univerziteta u Srbiji.\nKomisija je opredeljena ka transparentom pristupu u odnosima sa medijima, kroz blagovremeno dostavljanje relevantnih informacija i kontinuiranu saradnju sa medijima, organizaciju podataka, dugoročno planiranje i utvrđivanje vremenskog rasporeda aktivnosti.\nEdukacijom i podizanjem interesovanja medija za oblast zaštite konkurencije, Komisija postiže bolje razumevanje i dobijanje podrške javnosti, koja može da izvrši pozitivan pritisak na učesnike na tržištu i donosioce političkih odluka. Istovremeno, time se ispunjava i obaveza obaveštavanja javnosti o radu Komisije.\nKomisija je tokom 2018. godine učinila dodatne napore kako bi značaj zaštite konkurencije učinila još transparentnijom i razumljivijom širokoj javnosti (učesnicima na tržištu, potrošačima i medijima). Sve bitne odluke i obaveštenja o događajima u kojima Komisija učestvuje su transparentno i blagovremeno plasirani, kako na internet stranici Komisije, tako i u svim relevantnim medijima (štampanim i elektronskim). Takođe je za kvalitet javne promocije rezultata rada Komisije izuzetno značajna bila i prisutnost predstavnika Komisije u javnosti, pre svega u medijima i na brojnim skupovima.\nKao i prethodnih godina, i ovaj period bio je obeležen interesovanjem predstavnika medija za sve vrste aktivnosti Komisije. U 2018. godini, Komisija je vodila postupke i donela odluke u predmetima čiji su učesnici, između ostalih, bile i velike domaće i inostrane kompanije koje posluju na tržištu Republike Srbije, kao i javna preduzeća.\nInteresovanje medija, kada je reč o uslovno odobrenim koncentracijama, odnosilo se ne samo na predmete započete i okončane u 2018. godini, već i na one iz prethodnih godina, za koje je sprovođenje naloženih mera imalo svoju aktuelnost i u izveštajnom periodu.\nKomisija nije imala ni jedan zahtev medija za dostavljanje informacija na osnovu Zakona i pristupu informacija od javnog značaja, s obzirom na to da je na svaki upit koji joj je dostavljen od predstavnika medija, odgovorila u najkraćem mogućem roku, vodeći računa da u takve odgovore ne budu uključeni oni podaci koji predstavljaju poslovnu tajnu, a sa kojima je Komisija postupala u skladu sa Zakonom. Komisija je tokom 2018. godine, imala više od 1300 objava u štampanim i elektronskim medijima o aktivnostima i postupcima koje vodi, koje su sve bile u pozitivnoj ili neutralnoj konotaciji.\nGrafikon 23: Struktura objava\nKomisija je organizovala ili bila domaćin na više skupova koji su bili povod za komunikaciju sa medijima radi promocije njenih aktivnosti, od kojih se, kao najznačajniji svakako mogu izdvojiti dva događaja:\n•\tDan konkurencije – Nova agenda za konkurenciju i\n•\tKonferencija na kojoj su Komisija za zaštitu konkurencije Republike Srbije i NALED predstavili rezultate prve faze sektorske analize tržišta maloprodaje hrane, pića i duvanskih proizvoda u Republici Srbiji, koju je izradila Komisija.\nZabeležene su objave (intervjui, izjave, izveštaji) Komisije o Danu konkurencije, u medijima (internet portali, elektronski i štampani mediji) sa nacionalnom i regionalnom pokrivenošću, zvanični portali Vlade Republike Srbije i Ministarstva trgovine, turizma i telekomunikacija, itd.). Objave su novinarski obrađene u delu medija, dok su u ostalim preneti opširniji agencijski izveštaji. Novinske agencije su prenele prosleđene najave i plasirale ih kao agencijske vesti, a nakon događaja objavile i svojim korisnicima distribuirale opširnije izveštaje.\nU 2018. godini beleži se dalje povećanje interesovanja domaćih i inostranih medija za rad Komisije. Novinari štampanih i elektronskih medija, kao i internet portala postavili su Komisiji veliki broj pitanja iz delokruga njene nadležnosti. Nekada je okvir postavljenih pitanja bio opredeljen interesom javnosti u odnosu na konkretne postupke koji su vođeni pred Komisijom, ali su se pitanja predstavnika medija odnosila i na zahteve za bližim tumačenjem određenih zakonskih normi ili dostavljanju rešenja u pojedinim predmetima. Komisija je po takvim zahtevima uvek odgovarala u najkraćem mogućem roku.\nTokom 2018. godine zabeleženi su objave, prilozi i gostovanja predstavnika Komisije u najtiražnijim i najgledanijim štampanim i elektronskim medijima (Politika, Danas, Blic, Večernje novosti, RTS 1, TV N1, TV Pink, TV Hepi, TV Studio B, itd.).\nRadi daljeg unapređenja rada sa medijima i njegove evaluacije, od septembra 2018. godine, angažovana je i eksterna agencija za praćenje objava o Komisiji, čime se dobija potpunija slika i podaci o prisustvu Komisije u medijima.\nPOSTUPANjE KOMISIJE PO ZAKONU O SLOBODNOM PRISTUPU INFORMACIJAMA OD JAVNOG ZNAČAJA\nKomisija vodi posebnu evidenciju zahteva u skladu sa Zakonom o slobodnom pristupu informacija od javnog značaja. Pored navedenog, skladu sa Zakonom o zaštiti podataka o ličnosti, Komisija vodi odgovarajuće evidencije koje su upisane u Centralni registar Poverenika za informacije od javnog značaja i zaštitu podataka o ličnosti. Komisija uredno odgovara na zahteve koji za predmet imaju omogućavanje pristupa informacijama od javnog značaja.\nKomisiji je tokom 2018. godine dostavljeno ukupno sedam zahteva za pristup informacijama od javnog značaja, shodno odredbama Zakona o slobodnom pristupu informacijama od javnog značaja.\nPodnosioci zahteva su u šest slučajeva bili advokati – ostali, a u jednom slučaju građani. Žalbe na rešenje o odbacivanju zahteva podneta je u jednom slučaju – građanin. Tokom 2018. godine nije bilo ni jednog zahteva medija za dostavljanje inforamacija, po osnovu Zakona o slobodnom pristupu informacijama od javnog značaja. Poverenik za slobodan pristup informacijama od javnog značaja je doneo jedno rešenje kojim obavezuje Komisiju da postupi po osnovu podnete žalbe.\nGodišnji izveštaj Povereniku dostavljen je elektronskim putem u propisanom roku.\nZAŠTITA POSLOVNO OSETLjIVIH PODATAKA I POSLOVNIH TAJNI\nOdredbom člana 45. Zakona propisana je mogućnost Komisije da odredi meru zaštite izvora podataka ili određenih podataka. Tako zaštićeni podaci nemaju svojstvo informacije od javnog značaja u smislu zakona kojim se uređuje slobodan pristup informacijama od javnog značaja. Zaštitu određuje zaključkom predsednik Komisije, na opravdan zahtev stranke, lica koje je podnosilac inicijative za ispitivanje povrede konkurencije, ili trećeg lica koje je dostavilo, odnosno stavilo na uvid određene podatke. Zaštita se određuje samo kada podnosilac zahteva dokaže da je njegov interes da se podaci ne učine dostupnim javnosti veći od interesa javnosti – prava javnosti da zna, i to samo ako podnosilac zahteva učini verovatnim mogućnost nastanka znatne štete zbog otkrivanja izvora podataka, odnosno podataka na koje se zahtev odnosi.\nVažno je napomenuti da ova mera zaštite podrazumeva da zaštićeni podaci nemaju oznaku tajnosti u skladu sa zakonom kojim se uređuje tajnost podataka. Mera ima dejstvo u odnosu na postupanje Komisije, tj. Komisija ne može omogućiti pristup tim informacijama po osnovu zakona o slobodnom pristupu informacijama od javnog značaja. Bilo koji podnosilac zahteva za zaštitu podataka (fizičko ili pravno lice), uključujući tu i organe u smislu Zakona o slobodnom pristupu informacijama od javnog značaja, može navedene podatke učiniti dostupnim, bez obzira na meru zaštite iz člana 45. Zakona, u skladu sa pozitivnim pravom.\nU cilju unapređenja komunikacije Komisije, kako sa učesnicima na tržištu, tako i sa najširom javnosti, Komisija je nastavila, u saradnji sa britanskim telom za zaštitu konkurencije Competition Market Authority (CMA), da lokalizuje i distribuira kratke animirane filmove o zaštiti konkurencije. U 2018. godini je kao nastavak serijala od deset filmova izrađen i film „Koncentracije – šta su i zašto ih ispitujemo“. Filmovi su distribuirani učesnicima na tržištu, udruženjima učesnika na tržištu, učesnicima na konferencijama i seminarima u organizaciji Komisije, kao i na društvenim mrežama i naišli su na odličan prijem, jer na jednostavan i popularan način objašnjavaju neke od najsloženijih pojmova zaštite konkurencije i ujedno doprinose popularizaciji i vidljivosti aktivnosti Komisije.\nKomisija je i u 2018. godini nastavila sa izdavanjem publikacija namenjenih učesnicima na tržištu, ali i opštoj javnosti. Tokom 2018. godine objavljeni su:\n•\tKratak vodič kroz prava i obaveze stranaka pri nenajavljenom uviđaju. Namera Komisije je da, na ovaj način, tržišnim učesnicima što više približi postupak nenajavljenog uviđaja, a uz predstavljanje prava i obaveza, predočene su i moguće sankcije koje se primenjuju u slučaju da stranka onemogućava sprovođenja uviđaja.\n•\tKomplet od četiri lifleta u kojima na jednostavan način predstavlja rizike da kompanije i pojedinci, čak i nenamerno, krše Zakon o zaštiti konkurencije. Lifleti su osmišljeni u formi testa kroz koji svaki učesnik na tržištu, odgovarajući na određena pitanja može da proveri da li postoji rizik od povrede konkurencije u njegovom ponašanju. Posebno su obrađeni slučajevi neprijavljivanja koncentracija, nenamerno pozivanje na zajedničko delovanje, postupci pri učešću u javnim nabavkama, pravila poslovnog ponašanja, a koji mogu predstavljati antikonkurentsko ponašanje koje bi dovelo do povreda konkurencije.\n•\tNakon lifleta „Budi prvi“ o programu pomilovanja (leniency), u 2018. godini, u istoj seriji, su objavljena još dva lifleta: „Prepoznaj i spreči nameštene ponude u postupcima javnih nabavki“ i „Izbegnite utvrđivanje cena u daljoj prodaji“. Tokom rada na predmetima uočena je slaba informisanost učesnika na tržištu o ovim ponašanjima kojima se krši Zakon o zaštiti konkurencije, pa su kao vid preventivnog delovanja izrađeni ovi lifleti.\n•\tVodič „Nameštene ili lažirane ponude u postupcima javnih nabavki – kako ih prepoznati i sprečiti“ namenjen je prepoznavanju zabranjenih restriktivnih sprazuma u javnim nabavkama kao i načinu njihovog sprečavanja, koji je distribuiran učesnicima u javnim nabavkama – ponuđačima, naručiocima kao i trećim licima.\nKomisija je sredinom godine počela da objavljuje elektronski bilten, sa idejom da sve zainteresovane javnosti u Srbiji upozna sa dešavanjima iz ove oblasti širom sveta. Naravno, ova publikacija se koristi i za plasiranje vesti iz same Komisije. Pred kraj godine, Komisija je dopunila svoju mejling listu koja sada čini oko 1000 elektronskih adresa u Srbiji.\nU izveštajnoj godini, Komisija je nastavila sa ranije uspostavljenom praksom, a u nekim delovima i zakonskom obavezom, pune transparentnosti u radu, kako objavljivanjem svih relevantnih dokumenata na zvaničnoj internet strani Komisije (www.kzk.gov.rs), tako i saopštenja o svim dešavanjima u Komisiji koja su od interesa za javnost. Sve objave Komisije na zvaničnoj internet stranici dostupne su na srpskom i engleskom jeziku.\nStručnoj, ali i široj javnosti dostupne su sve odluke koje je Komisija donela u postupku rešavanja po podnetim prijavama ili u postupcima vođenim po službenoj dužnosti. Takođe, Komisija objavljuje i izrađene ekonomske analize, kao i predloge propisa. Intenzivirana je praksa izdavanja saopštenja za javnost u vezi sa predmetima koji izazivaju interesovanje medija, ali i u slučajevima kada Komisija ocenjuje da je važno izneti stav po određenom pitanju. Takođe, objavljuju se sve informacije o značajnijim aktivnostima predsednika Komisije, članova Saveta Komisije i zaposlenih.\nGrafikon 24: Pregled pojedinačnih ulazaka na sajt po godinama\nU 2018. godini beleži se dalje povećanje interesovanja domaćih i inostranih medija za rad Komisije. Novinari štampanih i elektronskih medija, kao i internet portala postavili su Komisiji veliki broj pitanja iz delokruga njene nadležnosti.\nRadi daljeg unapređenja komunikacije sa svim zainteresovanim javnostima i postizanja pune transparentnosti u radu Komisije, u 2018. godini se pristupilo pripremama na unapređenju internet komunikacije i proširenju na nove medije, kao što su društvene mreže. U okviru projekta „Povećanje privrednog rasta putem podrške promociji politike zaštite konkurencije“ koji finansira Ministarstvo inostranih poslova Kraljevine Norveške izrađena je Strategija komunikacije Komisije putem internet prezentacije i društvenih mreža.\nKomunikaciona strategija treba da obezbedi okvire za adekvatno delovanje Komisije u digitalnom svetu, kako preko nove internet stranice, tako i preko novoformiranih naloga na društvenim mrežama. Cilj novog i otvorenijeg pristupa javnostima je pružanje potpunijih informacija o aktivnostima ove važne institucije, na način koji će omogućiti bolje razumevanje uloge Komisije u obezbeđivanju i unapređivanju zaštite konkurencije na tržištu.\nStrategija predstavlja podršku već postavljenim komunikacionim pravcima Komisije i stručnu i operativnu podršku zaposlenima u Komisiji u pravovremenom, modernom i profesionalnom prenošenju aktivnosti Komisije na onlajn sadržaje.\nU okviru istog projekta započeta je izrada novog internet sajta, na savremenijoj platformi. Takođe su otvoreni nalozi na društvenim mrežama (Facebook, Twitter i LinkedIn), kojima se upravlja prema navedenoj Strategiji, što je značajno uticalo na imidž u javnosti i stepen vidljivosti aktivnosti Komisije.\nDomaća saradnja u 2017.\nDomaća saradnja u 2016.


PODELA BEZBEDNOSNIH SEDIŠTA ZA PREVOZ DECE U NOVOM PAZARU - Agencija za bezbednost saobraćaja, Republika Srbija\nPODELA BEZBEDNOSNIH SEDIŠTA ZA PREVOZ DECE U NOVOM PAZARU\nU cilju veće bezbednosti najmlađih tokom vožnje, ali i podizanja svesti roditelja o ulozi i značaju korišćenju bezbednosnih sedišta za decu, 23.12.2021. godine u gradu Novom Pazaru održana je podela besplatnih bezbednosnih sedišta, u okviru promotivnih aktivnosti Agencije za bezbednost saobraćaja i Saveta za bezbednost saobraćaja grada Novi Pazar.\nTom prilikom, podeljeno je 125 besplatnih bezbednosnih sedišta za prevoz dece, što predstavlja samo deo od ukupno 250 sedišta, koliko je planirano da se podeli do kraja januara 2022. godine.\nNa prezentaciji o pravilnom korišćenju bezbednosnih sedišta, prisutne su pozdravili Mirsad Jusufović, predsednik Saveta za bezbednost saobraćaja grada Novi Pazar i član gradskog veća, Safet Redžepović, član Saveta i šef Odseka za poslove saobraćaja i Hidajet Plojović, koordinator Saveta.\nIspred Agencije za bezbednost saobraćaja, Mirko Koković je upoznao prisutne o stanju direktnih i indirektnih pokazatelja bezbednosti saobraćaja, odnosno u kojem procentu se deca propisno prevoze u putničkim automobilima u Novom Pazaru.\nObuku o pravilnoj upotrebi, montiranju i značaju bezbednosnih sedišta na ishod eventualne saobraćajne nezgode u kojoj učestvuju deca u svojstvu putnika putničkih automobila, realizovala je instruktor za bezbednosna sedišta za prevoz dece Marijana Jovanović.


Jeftini letovi iz Šri Lanke do Irske - Avio karte Šri Lanka Irska - eSky.rs\nAvio karte iz Šri Lanke do Irske\nPretražite letove iz Šri Lanke do Irske\nProverite najbolje prilike za letove iz Šri Lanke do Irske\n✔ Postoje li posebne ponude za letove iz Šri Lanke do Irske na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Irske?\n✔ Ako rezervišem let iz Šri Lanke do Irske, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Irske?\nBudite sigurni, da na eSky.rs ponuda letova iz Šri Lanke do Irske uključuje ne samo niskotarifne avio-kompanije, već i one koje su specijalizovane za visoki standard.


Blagi pad cena goriva - Ozonpress :: internet portal\nSastanak OPEK-a, globalne petroalijanse (13 članica OPEK-a i još 11 proizvođača crnog zlata predvođenih Rusijom), treba da se održi u Beču radi dogovora da li da članice počnu s povećavanjem proizvodnje nafte nakon drastičnog pada globalnih zaliha i osetnog skoka cene te strateške sirovine od prošle jeseni. U međuvremenu, cena goriva u Srbiji od prošle nedelje polako pada.\nDerivati su u proseku prošle nedelje pojeftinili za oko 30 para, a to se nastavilo i cele ove sedmice i zbirno se beleži pad od oko 1,5 dinara.\nTomislav Mićović, generalni sekretar Udruženja naftnih kompanija Srbije, potvrđuje da je posle dužeg vremena gorivo ponovo počelo da pojeftinjuje.\n– Cena barela nafte već dve nedelje je stabilna na oko 75 dolara i pada do 73 dolara, kurs dolara je manje-više stabilan, tako da ima prostora za pad cene goriva. Međutim, to ne znači da država ne treba da nastavi da razmišlja o smanjenju akciza, pre svega na dizel-gorivo, koje je među najskupljim u regionu, odmah posle Grčke i Albanije – kaže Mićović.\nU narednom periodu može se očekivati dalje pojeftinjenje goriva, ukoliko danas u Beču ne bude iznenađenja. Ukoliko se donese odluka da se krene u veću proizvodnju nafte, cena goriva će biti još niža.\nKako stvari sada stoje, od 153,52 dinara koliko košta litar benzina, kompanijama pripada 70,39 dinara, a državi 83,13 dinara ili 54,1 odsto. Od litre evrodizela, koji se toči za 163,18 dinara, kompaniji ostaje 76,88, a državi 86,3 ili 52,9 procenata, dok je državni namet na tečni naftni gas 49,6 odsto od 76,13 dinara, za koliko se ovo pogonsko gorivo prodaje na pumpama.\nMićović kaže da je toliko skupo gorivo posledica loše vođene akcizne politike, posebno od 2012. do 2016. godine, kada su se akcize na dizel povećavale da bi se budžet punio, jer je bio primetan rast potrošnje dizela u odnosu na benzin.\nAkcize na dizel povećavale su se i pored redovnog godišnjeg usklađivanja cena goriva s rastom cena na malo, podseća Mićović.\nPosebno je loša situacija kod auto-gasa, gde je zanemaren kriterijum ekološki prihvatljivog goriva, pa umesto da izostane ili bude smanjen, rast akciza na TNG u poslednjih pet godina bio je ubedljivo najveći.\nPovećanje akciza na motorna goriva i uvođenje naknada za formiranje obaveznih rezervi s jedne strane doprinosi povećanju državnih prihoda, ali s druge strane, zbog porasta akciza, uz uvođenje još tri naknade, dovodi do pada potrošnje.\nTo je istovremeno dalo i zamah sivom tržištu, a deo potrošnje je po više osnova preusmeren ka susednim zemljama, zaključuje Mićović.\n3034 ukupnih pregleda 4 dnevna pregleda\nAnonymous 22/06/2018 u 23:19 Odgovori


Boško Obradović: Razgraničenje dogovoreno, Srbiji uzimaju KiM, Preševo i Bujanovac GracanicaOnline.Info\n1. decembra 2018. 2 min read\nNa vanrednoj KZN u Čačku predsednik Dveri Boško Obradović izneo je ekskluzivne podatke o dešavanjima u vezi sa tajnim pregovorima Beograda i Prištine o razgraničenju Srbije sa takozvanom državom Kosovom i de fakto priznavanjem nezavisnog Kosova.\nObradović je upozorio javnost da su srpske vlasti trenutno u završnoj fazi dogovora sa separatistima u Prištini i da je glavni posednik za razgraničenje, angažovan od strane Vučića, Tačija i Makrona, član Evropskog parlamenta Arno Danžan, fransucski NATO lobista među francuskim diplomatama.\n„Razgraničenje je dogovoreno: Srbiji ostaje Leposavić, a mora da se da plus Preševo do 1 kilometar do autoputa i deo Bujanovca za to. Jedino još uvek nije postignut dogovor samo oko dela Kopaonika i Gazivoda. Jedini razlog Makronovog dolaska u Srbiju je da bi razgraničenje bilo završeno, jer je Francuska ta koja je preuzela na sebe od EU da završio započeto.“ – upozorio je Obradović.\nOn je dodao da je Danžan Tačijev prijatelj, koji ga je branio od Dika Martija povodom optužbi u vezi sa trgovinom organima. Takođe je bio izaslanik 2004. godine u misiji Havijera Solane, kao i važan činilac u realizaciji Dejtonskog sporazuma 1995, kao i sporazuma u Rambujeu kao stručnjak pri Ministarstvu odbrane 1999. godine.\n„Zašto Aleksandar Vučić ne izađe pred javnost i predstavi dogovoreno sa Arnom Danžanom, zašto još uvek nije zakazana sednica u Skupštini na temu Kosova i Metohije, srpski poslanici u Prištini, kao i ministri u Vladi takozvanog Kosova nisu napustili svoje funkcije, ako je situaciji alarmanta kao što se govori?“ – upitao je na kraju Obradović.\nSrpski pokret Dveri neće dozvoliti makedonski scenario, kada je za jednu noć sve dogovoreno i potpisano.\nTags: Boško Obradović Dveri razgraničenje\nPrevious Koha: Ostavke gradonačelnika sa severa neopozive, mogući izbori?\nNext Poslanici Srpske liste protestuju u Skupštini\n27. oktobra 2021., 06:39


Ko čini koaliciju na nivou Federacije BiH? – Klik Jajce\nPredstavnički dom Parlamenta Federacije Bosne i Hercegovine nije podržao prijedlog zaključka kojim se traži ostavka Vlade Federacije BiH. Opozicija, koju u ovom slučaju podržavaju SBB i DF, najavljuje da je naredni korak djelovanje u Domu naroda.\nPrijedlog opozicije, da se izglasa zaključak kojim se traži od premijera i Vlade da podnesu ostavku, podržalo je 40 zastupnika, što nije dovoljan broj da se zaključak usvoji. Iz SDP-a najavljuju da je sada odgovornost na Domu naroda koji treba izabrati predsjednika i potpredsjednika Federacije, a nakon toga i novu Vladu.\nIRFAN ČENGIĆ, poslanik u Predstavničkom domu PFBiH (SDP)\n“Glavna odgovornost je na Tomislavu Martinoviću koji treba da sazove tu sjednicu i, ukoliko on to odbije da uradi, ja bih volio da klubovi Srba i Bošnjaka pokrenu izbor nove Vlade.”\nUstav Federacije Bosne i Hercegovine je jasan. Vlada može biti smijenjena odlukom predsjednika Federacije, uz saglasnost dopredsjednika Federacije ili većinskim izglasavanjem nepovjerenja Vladi u jednom i drugom domu.\nMLADEN BOŠKOVIĆ, dopredsjedavajući Predstavničkog doma PFBiH\n“Dok se ne nađe bolje rješenje od ove Vlade koju sada imamo, ova će Vlada ostati. Ova opozicija nije spremna i nema snage da smijeni ovu Vladu.”\nZa zastupnike iz SBB-a i DF-a Vlada Federacije BiH je nelegitimna, te kao takva ne uživa njihovu podršku. Zbog ovakvih stavova neizvjesno је da li na federalnom nivou postoji parlamentarna većina.\nADIS ARAPOVIĆ, poslanik u Predstavničkom domu PFBiH (SBB)\n“…da će ministri SBB-a još neko vrijeme ostati u Vladi Federacije i da će se Klub zastupnika u Federalnom parlamentu ponašati kao odgovoran politički subjekt, s vremena na vrijeme možda i kao konstruktivna opozicija.”\nALMA KRATINA, poslanik u Predstavničkom domu PFBiH (DF)\n“Vlada koja već radi više od 19 mjeseci i koja je u tehničkom mandatu, mada i nije u tehničkom mandatu jer raspolaže velikom količinom budžetskog novca koji troši, imaju veliku odgovornost, odrodili su se od parlamenta i građana. Nema nikakvog razloga da podržavamo rad takve jedne vlade.”\nMIRSAD ZAIMOVIĆ, predsjedavajući Predstavničkog doma PFBiH\n“Vjerovatno će doći do razgovora vrhova stranaka o tome kako dalje funkcionisati. U ovom trenutku nismo bili ni u situaciji da provjerimo kako će dalje funkcionisati Vlada Federacije odnosno, kako će fukcionisati parlament.”\nDok će podrška SBB-a i DF-a, kako sada stvari stoje, zavisiti od tačke do tačke dnevnog reda, kao mogući novi koalicioni partner SDA i HDZ-u spominju se Socijaldemokrate BiH. Iz ove stranke kažu da zaključak o smjeni Vlade nisu podržali da ne bi nastao pravni vakum u Federaciji.\nENVER BIJEDIĆ, predsjednik Socijaldemokrata BiH\n“Mi, jednostavno, do sada nismo imali razgovore bilo s kim na tu temu i naravno da nismo razgovarali, ali ne znači da možda nećemo s nekim razgovarati. Trenutno, nisno obavljali razgovore, jednostavno, naši zastupnici po svojoj svijesti glasaju. “\nHapšenje premijera u aferi “Respiratori” uzdrmalo je ionako nestabilne političke odnose u Federaciji, te dodatno otvorili pitanja koliko Vlada u krnjem sastavu, u kojoj šest ministra obnaša dvije, a neki i tri funkcije, može biti produktivna i raditi, kako to i vlast i opozicija kažu, u interesu građana.\nObjava Ko čini koaliciju na nivou Federacije BiH? pojavila se prvi puta na Jajce Online.\nRelated Topics:BiHčinifeaturedFederacijeJajce Onlinekoalicijunivou


“Preopterećenje sistema je na ALARMANTNOM NIVOU” Dr Janković poručuje da nema uslova za popuštanje mera – Srbija NASA Zemlja\n“Preopterećenje sistema je na ALARMANTNOM NIVOU” Dr Janković poručuje da nema uslova za popuštanje mera\nby srbijanasazemlja March 25, 2021, 8:35 am 1.1k Views\nOn je za “RTS” rekao da su na prošloj sednici štaba donete dve mere koje predstavljaju olakšice za funkcionisanje sistema, a da mere koje sprečavaju zaražavanje ostaju na snazi.\n– Prva je da đaci onih razreda koji pohađaju onlajn nastavi mogu da budu ocenjivani u malim grupama, a druga je da je uvedena mogućnost da obaveza negativnog PCR testa neće morati da važi za one građane koji su potpunu vakcinaciju obavili u Srbiji – rekao je dr Janković.\nOsvrnuo se i na skupove koji su u Beogradu bili održavani proteklog vikenda.\n– Postoje ljudi koji misle da virus nije opasan, da ne postoji, vide problem u merama. Sloboda mišljenja jeste garantovana, ali sloboda delanja koja ugrožava druge je već neka druga stvar. Činjenice govore da ovo jeste opasna epidemija, a negirati je na taj način jeste bezumno ponašanje – istakao je.\nNaglasio je da spovoditi masovnu imunizaciju u situaciji kada imamo masovno zaražavanje predstavlja veliki izazov.\n– Oni koji su kompletno vakcinisani obolevaju retko, ali oni koji nisu mogu da obole. Problem je što u realnom vremenu ne možemo da ispratimo koliko se zaraženih ljudi vakcinisalo. Razumno je da se svi štitimo i nakon prijema obe doze, ali znamo da pri visokoj izloženosti i osoba koja ima preležanu bolest i kada je vakcnisana može biti zaražena. Očekujemo da će kako broj vakcinisanih bude rastao i epidemija jenjavati. Ali vakcinacija nije zamena za protivepidemijske mere – zaključio je on.